Жисмоний ва юридик шахсларнинг мурожаатларини кўриб чиқиш » Хоразм вилояти ҳокимлиги\nХоразм вилояти ҳокимлиги » Ўзбек тили » Электрон хизматлар » Жисмоний шахслар учун » Жисмоний ва юридик шахсларнинг мурожаатларини кўри » Жисмоний ва юридик шахсларнинг мурожаатларини кўриб чиқиш\nЎзбек тили / Электрон хизматлар / Жисмоний шахслар учун / Жисмоний ва юридик шахсларнинг мурожаатларини кўри\nMadiyor от 4 января 2019 18:39\nMen Maqsudov Madiyor 1994 yilda tug'ilgaman.Urganch t.oq oltin qishlog'ida.Men hozirda ishsizman ma'lumotim oliy yordam berib yuboring\nМаксад от 10 декабря 2019 00:14\nАссалому алайкум хурматли муштарийлар ва худудимизда рахбарлик лавозимларида фаолият юритаётган масъуллар! мен Хоразм вилояти Янгибозор тумани Бўзқалъа қишлоғи Ифтихор маҳалласида 28 йилдан буён яшаб келатган бир фуқароман. хозирда менинг оиламда мен, онам ва турмуш ўртоғим яшаб келмоқдамиз. аммо айрим мутасадди ташкилот рахбарлари, мутахассислари ва суд органлари мутасаддиларининг шарофати билан 28 йилдан буён яшаб келаётган турар жойим сотувга чиқиб кетган холда оилам билан кўчада қолмоқдаман. бу борада худудий фуқаролик ишлари бўйича суд қарорига асосан мажбурий ижро бюроси туман бўлими иш очган. мен ва оила аъзоларим 1994 йилдан 2016 йилгача ер, мол-мулк соликларини ва 2019 йилнинг бугунги кунига қадар коммунал тўловларини тўлаб, ташландиқ бир ховлини таъмирлаб, 2 маротаба банклардан кредит эвазига таъмирлаб, инсон яшагудек қилсаму айрим ғаразли ниятларини амалга ошириш мақсадида ва пул ишлашни ўзларига касб қилиб олган номардларнинг шарофатлари билан кўчада қолиб кетмоқдаман. бунга мутасадди рахбарлар хам бефарқлар нима учун? менинг ва оила аъзоларимнинг фуқаролик хуқуқимиз қаерда? нима учун мутасаддилар кўр кўрона иш олиб боришмоқда? уларни телевиденияга ёки ахоли билан учрашиб, қила олмайдиган ишларини қиламиз, қилдим дея ёки сенга ёрдам қиламан сени хеч ким кўчага чиқара олмайди сен шунча вақт шу ерда яшаб солиқ тўлагансан дея лағмон осади? бунга уларни нима мажбур қилмоқда? нима учун туман адлия бўлими, туман Прокуротураси 3 маротаба, вилоят Прокуротураси 2 маротаба ва бошқа тегишли органлар бир неча бор менинг холатимни текшириб, ўрганиб кўришган-у биронта айбдорни топа олишмаган бунга сабаб нима? уларнинг менга бундай жазо беришларидан ким манфаатдор? бугунги кунда менинг оилавий шароитим жуда ачинарли ва оғир холатга келиб қолди. чунки мазкур турар жой низоси юзасидан 2012 йилдан бугунги кунга қадар судма-суд сарсонман. идорама идора ташкилотма ташкилот югуравериб чарчадим. Ўзбекистон Республикасидаги қонунлар ва моддалар хақиқиат учун эмас балки чўнтагида пули борлар учун ёки ота оналари казо казолар учун қичарилганми деб ўйлаб қолдим? чунки барча ташкилотлардан жавоб хати судга мурожаат қил! судларнинг хам жавоби судга мурожаат қил! 8 йилдан буён хал қилолмайдиган масала нима ўзи? бунга нима учун барча мутасаддилар жим қарашмоқда? яқинда ота бўламан мен оилам билан ва қари, касалванд онам билан қаерга бораман? мазкур масалада менга ёрдам берасиз ва мазкур мурожаатим халқимни, рахбарларни эътиборидан четда қолмайди деб умид қилиб фуқаро Халбаев Максад Қадамбоевич. мурожаат учун:


Ушбу китобни ўқишни бошлаган ўқувчи унда Капитан Врунгелнинг қизиқарли ва тасодифий саргузаштларга тўла, ажойиб-у ғаройиб воқеаларга бой денгиз саёҳатидан баҳраманд бўлади. Денгизга меҳр қўяди, уни бир бор кўришни, саёҳатга чиқишни орзу қилади.\nАсар турли тўсиқларни мардонавор енгиб ўтишга, доим олға интилишга, эзгулик сари курашишга ундайди. Мутолаа давомида Врунгел ҳамда унинг жамоаси чинакам севимли қаҳрамонларга айланиб, қалбларга чуқур кириб боради.\nЙиллар ўтса-да ўз ўқувчисини йўқотмаган, бадиий адабиётнинг сермазмун, завқли денгизида сузиб кетаётган асар тасаввурингизни янада кенгайтирган бўлса, биз ўзимизни мақсадимизга эришган деб ҳисоблаймиз.\nМаҳсулот коди: Kapitan Vrungel sarguzashtlari\nЎзбек адабиёти ихлосмандларига «Уч оғайни» ва «Ғарбий фронтда ўзгариш йўқ» (Низом Комил таржимал..\n“Алиса мўъжизалар мамлакатида” деб умумий ном берилган мазкур китобга биз бир қанча авлод вакил..\nЖeлсомино ёлғончилар мамлакатида\nЧипполинонинг ғаройиб саргузаштлари, у кўрсатган жасорат ва мардликлар эсингизда бўлса керак. Мана,..\n9900 сум Солиқсиз: 9900 сум\nIvan Sergeyevich Turgenevning «Mumu» asarida soqov Gerasim o‘zi begona xonadonda xizmat qilgani..


ИнтерФУТБОЛ :: Роберто Карлос: «Зидан замонавий мураббий»\nРоберто Карлос: «Зидан замонавий мураббий»\nЯнги йил арафасида Бразилиянинг Сан-Пауло шаҳрида хайрия учрашуви бўлиб ўтди.\nУнда «Реал»нинг собиқ ўйинчиси Роберто Карлос ҳам иштирок этди. Учрашувдан олдин Карлос журналистларни қизиқтирган саволларга жавоб берди.\nВинисиус Жуниор ҳақида\n- Ажойиб футболчи. Айни пайтда уни «Реал» сафида ўйнашга тайёр деб айтолмайман. Аммо мадридликлар уни келажак учун харид қилганликлари яхши бўлди.\nЕвропага кўчиб ўтганидан сўнг у нафақат футболчи сифатида, балки шахс сифатида ҳам ўсади. «Реал» шарафини ҳимоя қилиш унинг учун фахр бўлиши керак. Унга омад тилайман. Ишончим комилки, Мадридда мухлислар кумирига айланади.\nДўстлари ва душманлари ҳақида\n- Душманларим йўқ. Роналдо менинг дўстим эмас, балки укамдир. Зидан дўстим. Рауль, Фернандо Йерро, Ривалдо, Роналдиньо, Кака, Денилсон... Бир сўз билан айтганда, душманларимдан кўра дўстларим кўп.\nКриштиану Роналду ҳақида\n- Ҳозир футбол ҳақида гапирсак, Неймар, Месси ва Криштиануни эслаймиз. Роналду кўп ишлади ва ҳаммасига ҳақли. Агар гап «Олтин тўп» ёки қандайдир сўровлар ҳақида кетса, унда оддий инсонлар иштирок этишмайди. Балки футболни тушунадиган, футбол статистикаси билан шуғулланадиганлар овоз беришади.\nҲар куни қандай машқ қилишини кўраман.Машғулотларга бунчалик эътибор бериши таҳсинга лойиқ. Роналду ҳар бир учрашувда энг яхши бўлишни истайди. Унинг Месси билан фарқи шунда. Лео - феноменал ўйинчи. Неймар ҳақида гапирмаса ҳам бўлаверади.\nЗидан билан муносабатлари ҳақида\n- Мен клуб ходимиман ва ҳар куни машғулотларни кузатаман. Баъзида у билан гаплашиб турамиз. У ўтган давр мобайнида ўзгармаган. Худди олдингидек хотиржам. Агар жамоа ғалаба қозонса, хурсанд бўлади. Бордию, мағлубиятга учраса ҳам шундай. Матбуот билан мулоқот қилиш керак бўлса, қилади.\nУндан кўп нарсани ўрганяпман. Қачондир мураббийлик ишига қайтмоқчиман. Айни пайтда Зиданнинг маслаҳатларига қулоқ тутяпман. Ҳозирда Флорентино, Хосе Анхель ва Хуни Калафатлар билан ишлашимга тўғри келяпти. Зидан жуда замонавий мураббий.\nКлублар ўртасидаги жаҳон чемпионати ҳақида\n- «Гремио» узоқ учишлар ва ўйинлар туфайли ноқулай ҳолатга тушиб қолганди. «Реал» эса сафар учун уч соат сарфлади, холос. Қисқаси, «Гремио» тикланиш учун вақт ажрата олмади.\nМадридликлар учун уч кунда битта ўйин ўтказиш одатий ҳолатга айланган. Европанинг тақвими Жанубий Американикидан фарқ қилади. «Гремио» эса бундай ҳолатга мослашолмади.\nУлар финалга мос ўйинни ташкиллаштира олмаганликлари туфайли мағлуб бўлишди. «Гремио» ўйин бошланишидан олдин мағлубиятни тан олганди.


Оқтўбеда эркак аёлни гаровга олди ва собиқ хотини билан учрашувни талаб қилди\n13:47 / 15.03.2017\nҚозоғистоннинг Оқтўбе шаҳридаги маҳаллий стоматологияда ўтказилган махсус тадбир давомида тиш шифокорини гаровга олган эркак йўқ қилинди. У собиқ хотинини олиб келишларини, акс ҳолда эса асир олган аёлини ўлдириш билан таҳдид қилган, деб хабар бермоқда Tengrinews.kz.\nМаълумотларга кўра, бу стоматологияда унинг собиқ рафиқаси ишлаган. Ҳодиса кечки пайт юз бергани сабабли, у ерда мижозлар бўлмаган ҳамда жуда кам сонли ходимлар қолган.\nИжтимоий тармоқ фойдаланувчиларининг таъкидлашича, махсус тадбир ўтказилган туман ўраб олинган ва ҳаттоки бу ерга вертолёт ҳам қўнган.\nОқтўбе вилояти ички ишлар департаментининг хабар беришича, жиноятчи 1993 йилда туғилган бўлиб, ҳеч қаерда ишламаган ҳамда 2016 йилда ўғирлик учун жиноий жавобгарликка тортилган.\nШунингдек қайд этилишича, ҳодисадан 3 соат аввал у собиқ хотинининг ота-онаси уйига келган ҳамда собиқ қайнонасига пичоқ билан жароҳат етказган.\n"Оқтўбе вилояти ИИД, Оқтўбе ИИБ ва прокурори жиноятчи билан гаровга олинган аёлни озод этиш бўйича 5 соат музокаралар олиб борди. Бироқ у талабларни бажаришдан бош тортди. Шуни таъкидлаб ўтиш жоизки, воқеа жойига унинг қариндошлари ҳам келишди ва қизни қўйиб юборишини сўрашди. Жиноятчи бунга жавобан уни ўлдириш билан таҳдид қилди ҳамда собиқ хотинини олиб келишларини талаб қилди. 5 соатлик музокаралар ҳеч қандай натижани бермаганини ҳисобга олиб полиция ходимлари гаровдаги аёлни озод этиш бўйича куч амалиётини ўтказишга қарор қилишди. Эркак ўлдирилди, асирликда ушланган аёл озод этилди", - дея аниқлик киритишди ҳуқуқ-тартибот идорасида.\nУшбу ҳолат бўйича икки модда бўйича судга қадар суриштирув ишлари бошланди.


“АХБОРОТ ХИЗМАТЛАРИ ВА ОАВ: СУВДАН ОҚИЛОНА ВА САМАРАЛИ ФОЙДАЛАНИШ МАВЗУСИНИ ЁРИТИШДАГИ ҲАМКОРЛИК | Ekobarqaror\n“АХБОРОТ ХИЗМАТЛАРИ ВА ОАВ: СУВДАН ОҚИЛОНА ВА САМАРАЛИ ФОЙДАЛАНИШ МАВЗУСИНИ ЁРИТИШДАГИ ҲАМКОРЛИК\n13.09.2018 Nargis Qosimova\tФикр билдиринг\nМавзусида 12-13 сентябрь кунлари Тошкент ирригация ва қишлоқ хўжалигини механизацилаш институтида Марказий Осиё минтақавий экологик маркази томонидан ташкил этилган Инновация ва илмий тадқиқотлар кластерида Европа Иттифоқининг «Ўзбекистоннинг қишлоқ жойларида сув ресурсларини барқарор бошқариш» лойиҳасининг бир қисми бўлган «Ўзбекистонда сув ва атроф-муҳит масалалари бўйича саводхонликни ошириш ҳамда ҳамкорликни ривожлантириш (UzWaterAware) » йўналишида семинар-тренинг бўлиб ўтди. Асосий мақсад- бугунги кундаги долзарб бўлган чучук сувни тежаш ва ундан оқилона фойдаланиш масалалари борасидаги ахборотни тарқатишда мувофиқ ташкилотлар ахборот хизматлари ва журналистлар ўртасида ҳамкорликни ўрнатишдан иборат.\nШоҳиста Зокирова, Тошкент шаҳар Экология ва атроф-муҳит муҳофазаси қилиш бошқармаси мутахассиси:\n- Тренинг ҳам ахборот хизматларининг ходимлари ҳам журналистлар учун фойдалидир. Чунки бугунги кунда долзарб бўлган ичимлик суви муаммосини тежаш ва ундан оқилона фойдланиш масаласи бутун жаҳонни ташвишга солмоқда. Афсуски, жамиятимизда айнан сувдан фойдаланиш маданияти тўлиқ шаклланмаганлиги боис ҳануз сувни кўплаб исроф қилиш ҳолатларини кўришимиз мумкин. Тренингда ахборот хизматлари ходимлари ва журналистлар ўртасида мазкур долзарб муаммони биргаликда ҳал қилиш, аҳолини бу борадаги ахборот билан таъминлашда стратегияни ишлаб чиқиш масалалари кўтарилмоқда. Ўйлайманки, мазкур ҳамкорлик ОАВ томонидан ушбу муаммони кенгроқ ёритишга туртки бўлади.\nМарказий Осиё давлатлари аҳолисининг сувга бўлган талаби асосан трансчегаравий дарёлар – Амударё ва Сирдарё ҳисобига қондирилади. Кузатишларга қараганда, 2020 йилга бориб иқлим ўзгариши, глобал ҳароратнинг ошиши туфайли мазкур дарёларни сув билан таъминлаётган музликлар захирасининг 15–20 фоизга камайиши кутилмоқда. Тоғ музликлари ҳажми йилига 0,2–1 фоиз атрофида камайиб бораётгани, тоғ дарёлари ҳавзаларида қор захиралари тобора қисқараётгани фикримизнинг исботидир. Иқлим ўзгариши туфайли минтақамизда ёз фаслига хос давр чўзилади. Ўз навбатида, қишлоқ хўжалиги экинларини суғориш меъёри 2030 йилга бориб ҳозиргидан 5 фоизга, 2050 йилга бориб 7–10 фоизга ва ниҳоят 2080 йилга бориб 12–16 фоизга ошади. Бинобарин, табиатга муносабат, жумладан, сув ресурсларидан оқилона, тежаб-тергаб фойдаланиш янада муҳим масалалардан бирига айланади. Сувсизлик муаммоси қишлоқ хўжалигига, қолаверса, иқтисодиётнинг бошқа соҳаларига катта зарар етказиб, шу заминда яшаётган кишиларни жиддий синовларга дучор этиши мумкин.\nТренингни Ижтимоий тизимларни стратегик бошқариш Институти стратегик ривожлантириш бўйича директори Андрей Бойцов олиб борди. Икки кун давомида қатнашчилар ижтимоий фикрни шакллантиришда мавсумий маркетинг усулларини қўллаш, ОАВ учун ахборот хизматлари билан ҳамкорлик масалалари, сувдан фойдаланиш ва уни тежаш бўйтча жамоатчилик фикрини шакллантириш борасидаги замонавий усуллар ҳақида тушунчаларга эга бўлишди. Тренинг давомида ўтказилган “Сувдан самарали ва оқилона фойдаланиш масалаларини стандарт равишда қабул қилиш. Ахборот хизматларининг ОАВ билан ҳамкорлик вазифаларини шакллантириш”, “ Сувдан оқилона фойдаланиш масалаларига доир ахборот хизматлари томонидан ОАВ учун янгилик яратиш жараёнининг моделлари” ни ишлаб чиқиш борасида ишбилармонлик ўйинлари ўтказилди.\nТренинг якунида қатнашчиларга сертификатлар топширилди.\nСуратлар муаллифи Аскар Якубов\nАввалги мақолаМУҚОБИЛ ЭНЕРГИЯ – КЕЛАЖАК АСОСИКейинги мақола“Маданий меросни асраб-авайлаш — Ўзбекистоннинг сайёҳлик салоҳиятини ривожлантириш ва мустаҳкамлашига муҳим ҳисса”


Ўзбекистон ва Тожикистон ўртасида туризм соҳасида 40 дан ортиқ меморандум имзоланди - Darakchi\nЖАМИЯТ 16.05.2022, 16:53\nТожикистон Республикаси Ҳукумати ҳузуридаги Туризмни ривожлантириш қўмитаси томонидан жорий йилнинг 5-7 май саналарида Хўжанд ва Панжикент шаҳарларида ташкил этилаётган инфотурда Ўзбекистонлик 30 та туроператорлардан иборат делегацияси қатнашди. Бу ҳақда Туризм ва маданий мерос вазирлиги Матбуот хизмати хабар берди.\nАмалга оширилган инфотурдан асосий мақсад икки томонлама ҳамкорлик алоқаларни ўрнатиш, янги туроператорларни туризм бозорига кириб келишда янги йўналишларни очиш этиб белгиланган эди. Шу муносабат билан, делегацияга янги ва Марказий Осиё давлатлари билан ишлашни режалаштирган салоҳиятли туроператорлар жалб этилди.\nФорумда Тожикистон Республикаси Ҳукумати ҳузуридаги Туризмни ривожлантириш қўмитаси раисининг биринчи ўринбосари Амирбекзода Хабибулло, Суғд вилояти ҳокимлиги раиси ўринбосари Анвар Якубий, Ўзбекистон Республикаси Туризм ва маданий мерос вазирлиги бош мутахассислари Султонов Шерзод, Икрамов Акбар, уюшмалар, тожик ва ўзбек туроператорлари, меҳмонхоналар, санаторийлар ва шифохоналар раҳбарлари иштирок этди.\nТашриф давомида Хўжанд ва Панжикент шаҳарларидаги энг нуфузли меҳмонхона ва санаторийларнинг имкониятлари ўрганиш режалаштирилди. Ташриф давомида режага киритилган дастурдан чиқмаган ҳолда туроператорларимиз томонидан жами 15 тага яқин меҳмонхона ва санаторийларнинг шароитлари ва имкониятларини шахсан ташриф буюрилди.\nТарихий обектлар ва диққатга сазовор жойлар тўғрисида атрофлича маълумот олиш мақсадида гид-таржимон ахборотлар олинди. Мазкур обектларга турлар уюштирувчи туроператор билан ўзаро маълумотлар алмашилди.\nТомонлар ўзаро манфаатли алоқаларни янада кенгайтириш мақсадида туризм соҳасида минтақавий ҳамкорликни ривожлантириш истиқболларини муҳокама қилдилар. Иккала мамлакат сайёҳлик компаниялари вакиллари ҳам пандемиядан кейинги даврда сайёҳлик хизматлари нархларининг мавжудлиги ҳақида фикр алмашдилар. Шу билан биргаликда, туристик обектларга ташриф ва конференсия вақтида Б2Б учрашувлар икки томон учун ташкил этилди. Натижада, Ўзбекистонлик ва Тожик туроператорлари билан 40 дан ортиқ ўзаро ҳамкорлик алоқаларини ўрнатиш тўғрисидаги меморандумлар имзоланди.\nМамлакатимиздаги туроператорларга Тожикистон Республикасидаги Саразм ёдгорлиги, Суғд вилояти Суғд Тарих музейи катта қизиқиш уйғотди. Марказий Осиё халқларининг тарихи, урф одатларини ўзида мужассам этган, экспонатларга бой мазкур музейлар туроператорлар томонидан тур йўналишга янги йўналиш сифатида киритиш учун маълумотлар олинди.\nШунингдек, инфотур давомида Тожикистон Республикасидаги қишлоқларда тўхтаб ўтилиб мамлакатнинг гастрономик имкониятлари туроператорлар томонидан ўрганилди.\nИнфотур якунида туроператорлар томонидан бўлиб ўтган суҳбатда Тожикистон Республикасига соғламлаштирувчи туризм йўналишида туристлар жўнатилиши, мамлакатимизга эса тиббиёт туризми йўналиши бўйича туристлар олиб келиш режалаштириб, бўлажак ҳамкорлар билан алоқалар инфотур давомида ўрнатилингани айтилди.\nАндижонлик тадбиркор МИБ ходимига бензин сепиб, ёқиб юбормоқчи бўлгани айтилмоқда\nЎзбекистонда коронавирусдан касалланиш яна ортмоқда - ССВ\n“Qanot Sharq” Самарқанд-Москва-Самарқанд йўналишида мунтазам қатновларни йўлга қўйди\n+33.97° очиқ ҳаво


Миллий Гвардияга янги қўмондон тайинланди\nГенерал-майор Жўраев Рустам Мирзаевич Ўзбекистон Миллий Гвардияси қўмондони лавозимига тайинланди.\nБу ҳақда Ички ишлар вазирлиги матбуот хизмати хабар қилди.\nРустам Жўраев тайинловга қадар 2018 йил февралидан буён ички ишлар вазири ўринбосари — Тошкент ИИББ бошлиғи бўлиб ишлаб келаётган эди.\nМаълумотларга қараганда, Рустам Жўраев 1968 йилда туғилган, Ички ишлар вазирлиги академияси битирувчиси (1994). 1994−2008 йилларда Ички ишлар вазирлигида турли лавозимларда, 2008−2012 йилларда — Президент девонида, 2012−2015 йилларда Тошкент ИИББ бошлиғи ўринбосари, 2015−2015 йилларда — Наманган вилояти ИИБ бошлиғи, 2015−2017 йилларда — Хоразм вилояти ИИББ бошлиғи, 2017−2018 йилларда — фавқулодда вазиятлар вазири сифатида фаолият кўрсатган.\nЎзбекистон Миллий Гвардияси қўмондони лавозимида 2017 йилнинг августидан буён Баҳодир Ҳамидович Тошматов ишлаётган эди.


Божхонанинг контрабандага қарши асосий курашувчилари қўлга олинди\n22 январ 2021, Тошкент вақти: 04:26\nБожхоначилар Сурхондарёда қўлга олинганини термизлик божхоначи билвосита тасдиқлади.\nЎзбекистон Давлат божхона қўмитасининг нуфузли икки амалдори ҳибсга олинди. Озодликнинг бир-биридан мустақил икки манбаси тақдим қилган бу хабарни божхона ходими ҳам билвосита тасдиқлади. Гап божхона қўмитасининг контрабандага қарши кураш бош бошқармаси бошлиғи Азиз Хасанов ва унинг ўринбосари Азиз Абдураҳмонов ҳақида кетмоқда. Айни пайтда Узметроном нашрининг хабар қилишича, юқори лавозимли икки раҳбарни ортиқча шовқинсиз қўлга олиш учун операция Сурхондарё вилоятида ўтказилган. Озодлик манбаларига кўра, Азизлардан бирининг Ўзбекистон миллий хавфсизлик хизматидаги нуфузли шахсларга қариндошчилик жой бор.\nЎзбекистон Давлат божхона қўмитаси контрабандага қарши кураш бош бошқармаси бошлиғи Азиз Хасанов ва унинг ўринбосари Азиз Абдураҳмонов айнан қачон ҳибсга олингани ноаниқ қолмоқда.\nОзодликнинг бир-биридан мустақил икки манбаси шу ойнинг бошларида етказган бу хабарни Давлат божхона қўмитаси инкор қилиб, контрабадага қарши кураш бошқармаси раҳбарлари ҳозирда таътилда эканини билдирди.\nОзодлик манбалари берган бу хабарни энди Ўзбекистон ҳокимияти идораларидаги ҳодисалардан яхши хабардор Узметроном нашри ҳам тасдиқлади.\nИнтернет нашри душанба куни эълон қилган “Икки Азиз – битта иш” номли мақолада айтилишича, бош бошқарма бошлиғи ва унинг ўринбосарини қўлга олиш операцияси, ортиқча шов-шувнинг олдини олиш мақсадида, Сурхондарё вилоятида ўтказилган.\nОзодликнинг бошқа манбаси ҳам илгари сурган бу иддаоларини расмий идоралардан тасдиқлатишнинг имкони бўлмади. Шунингдек, Давлат божхона қўмитаси вакиллари Озодликнинг сўровига жавобан, икки амалдор ҳибсга олинганига доир иддаоларни қатъий инкор қилиб, иккаласи ҳам ҳозирда таътилда эканини таъкидлашда давом этмоқда.\nЎзбекистон Миллий хавфсизлик хизмати ўта ёпиқ идора бўлгани боис, ҳибсга олингани айтилаётган божхона амалдорларининг бири Жавдат ёки Ҳаёт Шарифхўжаевга қариндошчилиги борми, йўқми ёки аксинча уларни ҳибсга олишда МХХ ички хавфсизлик бошқармаси раҳбари иштирок этганига доир иддаоларни тасдиқлатишнинг имкони бўлмади.\nУзметроном хабарида икки Азизнинг фамилиялари берилмаган. Лекин Озодликнинг бошқа манбасига кўра, гап айнан Давлат божхона қўмитаси контрабандага қарши кураш бош бошқармаси раҳбари Азиз Хасанов ва унинг ўринбосари Азиз Абдураҳмоновлар ҳақида кетмоқда.


Ўзбекистон дзюдо академияси ташкил этилади – Газета.uz\nЎзбекистон дзюдо академияси ташкил этилади\nДенов ва Урганч дзюдо мактаблари, Миллий университетда алоҳида таълим йўналиши ҳамда Ўзбекистон дзюдо академияси ташкил этилади, мамлакатда жаҳон чемпионати ва бешта турнир ўтказилади — президент дзюдо спортини ривожлантириш бўйича қарорни имзолади.\nLotinchada 21 июн 2022, 11:29 Спорт\nПрезидент Шавкат Мирзиёев 20 июнь куни «Дзюдо спорт турини янада ривожлантириш чора-тадбирлари тўғрисида»ги қарорга имзо чекди. Ҳужжат матни ЎзАда эълон қилинди.\nУнга кўра, аҳоли ўртасида дзюдонинг оммавийлигини ошириш, ёшлар орасидан иқтидорли спортчиларни саралаб олиш тизимини такомиллаштириш, Ўзбекистон миллий терма жамоасининг халқаро мусобақаларда юқори натижаларни қўлга киритишини таъминлаш мақсадида дзюдони Ўзбекистонда ривожлантиришнинг асосий йўналишлари белгилаб берилди.\nдзюдони аҳоли ўртасида оммавий спорт турларидан бирига айлантириш, иқтидорли спортчиларни аниқлаш, танлаш ва саралаш (селекция) ҳамда уларни профессионал спортчилар сифатида тайёрлашнинг янги тизимини йўлга қўйиш;\nмактабгача ёшдаги болаларда дзюдога қизиқиш уйғотиш ва жанг санъатининг ушбу тури бўйича бошланғич кўникмаларни шакллантириш;\nдзюдо бўйича профессионал тренерлар, малакали ҳакамлар ва мутахассисларни тайёрлаш тизимини ривожлантириш, ўқув-услубий қўлланмалар ишлаб чиқиш;\nдзюдо инфратузилмасини янада ривожлантириш ҳамда халқаро талабларга мослаштириш, умумий ўрта таълим мактабларида дзюдо заллари сонини кўпайтириш;\nҚуролли Кучлар ва ҳуқуқни муҳофаза қилиш органларининг жисмоний тайёргарлик машғулотлари дастурига дзюдони босқичма-босқич киритиш, улар тизимидаги таълим муассасалари ўқувчи-талабалари учун ушбу спорт тури бўйича факультатив машғулотлар ва тўгараклар ташкил қилиш;\nаёллар ўртасида дзюдони ривожлантириш, бу борада узоқ йилларга мўлжалланган истиқболли режаларни ишлаб чиқиш ва амалга ошириш;\nоммавий ахборот воситаларида соғлом турмуш тарзининг муҳим таркибий қисми сифатида дзюдони тарғиб қилиш ҳамда бу жараёнда ахборотлаштириш ва мультимедиа маҳсулотларидан фойдаланишни таъминлаш.\nДзюдо бўйича мусобақалар\nҚарорда қайд этилишича, Ўзбекистонда 2023 йил 1 январдан бошлаб анъанавий тарзда дзюдо спорт тури бўйича иккита халқаро ва учта республика даражасидаги турнир ўтказилади.\nкатталар ўртасида «Катта дубулға» халқаро турнири;\nОсиё чемпионати ғолиби ва Халқаро тоифадаги Ўзбекистон спорт устаси Учқун Муродов хотирасига бағишланган 18 ёшгача бўлган ўғил болалар ва қизлар ўртасида халқаро турнир;\nумумий ўрта таълим мактаблари ўқувчилари ўртасида «Халқ таълими вазири кубоги»;\nўрта махсус, профессионал ва олий таълим муассасалари ўқувчи-талабалари ўртасида «Олий ва ўрта махсус таълим вазири кубоги»;\nҚуролли Кучлар тизимида «Мудофаа вазири кубоги»;\n2024−2025 йилларда ҳарбийлар ўртасида Жаҳон чемпионати.\nХалқаро турнирларда маҳаллий дзюдочилар билан биргаликда юқори рейтингга эга бўлган кучли халқаро дзюдочилар, тренерлар ва ҳакамлар иштирок этади.\nТошкент шаҳри 2022 йил октябрь ойида дзюдо бўйича катталар ўртасида Жаҳон чемпионатига мезбонлик қилади.\nУшбу жаҳон чемпионатини ўтказиш билан боғлиқ сарф-харажатлар ҳомийлар маблағлари (титул ҳомийлик, реклама, ахборот ҳамкорлиги ҳамда телевизион трансляция медиа ҳуқуқларидан тушадиган), шунингдек, Ўзбекистон дзюдо федерацияси маблағлари ҳисобидан қопланади.\nБунда, олинадиган фойда Ўзбекистон дзюдо федерацияси тасарруфида қолдирилади ҳамда дзюдони янада ривожлантиришга, жумладан, дзюдо мактабларини қуриш ва жиҳозлаш ҳамда федерация фаолиятини молиялаштиришга йўналтирилади.\nДзюдо бўйича таълим\nҲужжат билан, 2023 йил 1 январдан Сурхондарё ҳамда Хоразм вилоятидаги олимпия ва миллий спорт турларига ихтисослаштирилган давлат мактаб-интернатлари негизида Спортни ривожлантириш вазирлиги тизимига кирувчи Денов ҳамда Урганч дзюдо мактаблари ташкил этилади.\nБелгиланишича, мазкур дзюдо мактаблари фаолияти дзюдо бўйича қобилиятли ва иқтидорли ёш спортчиларни танлаб олиш ҳамда уларни асосан миллий терма жамоаларга тайёрлашга йўналтирилади. Дзюдо мактабларига 5-синфдан ўқишга қабул қилинади ҳамда таълим олиш муддати етти йил этиб белгиланади.\nҚарорга кўра, Вазирлар Маҳкамаси икки ой муддатда дзюдо мактаблари фаолиятини ташкил этиш бўйича Ҳукумат қарорини қабул қилиши белгиланди.\nЎзбекистонда 2023 йил 1 январдан умумий ўрта таълим мактабларида дзюдо спорт турини ривожлантириш бўйича «Болалар учун дзюдо» дастури ҳамда мактабгача таълим ташкилотларида «Мактабгача дзюдо» лойиҳаси жорий этилади.\n2022/2023 ўқув йилидан Ўзбекистон Миллий университетида «Дзюдо ва спорт фаолияти» бакалавриат таълим йўналиши очилади. Шунингдек, Спортни ривожлантириш вазирлиги тизимида Ўзбекистон дзюдо академиясини ташкил этилади.\nҲужжат билан Ўзбекистон дзюдо академиясининг асосий вазифалари этиб қуйидагилар белгиланди:\nдзюдо, шу жумладан, парадзюдо бўйича спортчилар, тренерлар, тренер-селекционерлар, ҳакамлар ва бошқа мутахассисларнинг касбий маҳорати ва малакасини ошириш;\nдзюдо, шу жумладан, парадзюдо бўйича профессионал, юқори малакали спортчилар, тренерлар, тренер-селекционерлар, ҳакамлар ва бошқа мутахассисларни халқаро талаблар асосида тайёрлашга кўмаклашиш;\nдзюдо, шу жумладан, парадзюдо бўйича ўқув дастурлар ва методологияни янгилаш, ёшларнинг тайёргарлик жараёнига илғор инновацион технологияларни жорий этиш;\nмаҳаллий ва хорижий мутахассислар иштирокида семинар, тренинг, мастер-класслар, ўқув машғулотлар ташкил этиш.\nВазирлар Маҳкамасига икки ой муддатда дзюдо мактаблари фаолиятини ташкил этиш бўйича ҳукумат қарорини қабул қилиш вазифаси юклатилди.\nҲужжат билан Тошкент шаҳрида Ўзбекистон дзюдо академияси учун Япониянинг «Кодокан» кўп функцияли, замонавий ва универсал дзюдо маркази намунаси бўйича Халқаро дзюдо федерацияси талабларига жавоб берадиган, спорт асбоб-ускуналари билан жиҳозланган бино ва иншоотлар (спорт зали, ўқув биноси, ошхона ва ёрдамчи бинолар) қуриб, фойдаланишга топшириш белгиланди.\nШунингдек, Бўстонлиқ тумани, Оқтош қишлоғи ҳудудида дзюдо бўйича миллий терма жамоалар учун Халқаро дзюдо федерацияси стандартларига жавоб берадиган 50 ўринли ётоқхона ва ошхона, тренажёр зали, тиббий пункт ва замонавий спорт анжомлари билан тўлиқ жиҳозланган ўқув-машғулот базасини барпо этилиши кўзда тутилган.\nЭслатиб ўтамиз, 20 июнь куни қўл жангини ривожлантириш бўйича ҳам президент қарори имзоланди. Унга кўра, 2023 йилдан ҳуқуқни муҳофаза қилувчи органлар ходимлари ўртасида қўл жанги бўйича Хотира турнири, профессионал спортчилар ўртасида президент ва Амир Темур кубоги халқаро мусобақалари ўтказилади. Бундан ташқари, янги ўқув йилидан бошлаб мактабларда қўл жанги бўйича маҳорат дарслари ўтилади.\nШавкат Мирзиёев қўл жангини ривожлантириш бўйича қарорни имзолади 20 июн 2022, 19:09


Ўзбекистон Республикаси Адлия вазирлиги - Давлат хизматлари агентлиги Коррупцияга қарши кураш бўйича ISO 37001:2016 халқаро сертификатини қўлга киритди. Бунга қандай эришилди?\n07:14:46 (GMT +5), Сш, 2 мар 2021\nДавлат хизматлари агентлиги Коррупцияга қарши кураш бўйича ISO 37001:2016 халқаро сертификатини қўлга киритди. Бунга қандай эришилди?\nУшбу сертификат Агентлик томонидан давлат хизматларини жорий этиш ва ривожлантириш ҳамда жисмоний ва юридик шахсларга давлат хизматлари кўрсатишни амалга оширишда, шу жумладан:\n– давлат хизматлари марказлари фаолияти устидан назорат қилиш;\n– давлат хизматлари кўрсатиш соҳасида давлат органлари фаолиятини назорат қилиш;\n– халқаро молия институтлари ва бошқа хорижий ташкилотлардан хайрия эҳсонлари ва ҳомийлик маблағларини олиш ва сарфлаш, жисмоний ва юридик шахсларнинг бадаллари, шунингдек грантларни қабул қилиш ва сарфлаш;\n– Давлат хизматлари марказлари биноларини инвестор маблағлари ҳисобидан қурилишини ташкил этиш йўналишларини қамраб олади.\nДавлат хизматлари агентлиги давлат хизматлари кўрсатиш соҳасида шаффофликни таъминлаш фуқароларга тезкор ва сифатли хизматлар кўрсатиш мақсадида ташкил этилган.\nДавлат хизматлари агентлигида коррупцияга қарши курашиш комплаенс тизими 2019 йил якунидан эътиборан жорий этила бошланган.\n– KPMG халқаро компанияси томонидан 2019 йил ноябрь-декабрь ойларида Агентлик тизимида мавжуд коррупциявий хавф-хатарларни аниқлаш\nва баҳолаш ишлари амалга оширилган.\n– Натижада, 2020 йил 20 февралда “Ўзбекистон Республикаси Адлия вазирлиги ҳузуридаги Давлат хизматлари агентлигида коррупцияга қарши тизимнинг мақсадли кўрсаткичига эришиш” бўйича Йўл харитаси тасдиқланган.\nБирлашган миллатлар ташкилоти Тараққиёт дастури ҳамда KPMG компанияси мутахассисларининг кўмагида Давлат хизматлари агентлиги тизимида бир қанча ишлар амалга оширилди. Жумладан қуйидаги ҳужжатлар тасдиқланди:\n- Давлат хизматлари агентлигида коррупцияга қарши курашишнинг асосий йўналишлари”;\n- Давлат хизматлари агентлиги ходимларининг расмий хулқ-атвор ва одоб-аҳлоқ нормалари тўғрисидаги қўшимча низом;\n- Агентликда манфаатлар тўқнашувини бошқариш тартиби;\n- Агентлик тизимига алоқа каналлари орқали келиб тушадиган мурожаатларни кўриб чиқиш тартиби.\nДавлат хизматлари агентлиги директори томонидан тасдиқланган “Давлат хизматлари агентлигининг алоқа каналларига келиб тушган мурожаатларни кўриб чиқиш регламенти”га мувофиқ коррупцияга алоқадор мурожаатларни:\n—1148 рақамли “ишонч телефони”га;\n—Адлия вазирлигининг "@anticorbot" Telegram-канали ёки Агентликнинг "@davxizmataloqa_bot" Telegram-каналига;\n—Агентликнинг Facebookдаги саҳифаси орқали;\n—Электрон почта орқали (davxizmat@exat.uz, info@davxizmat.uz );\n—Бевосита Давлат хизматлари агентлиги директорига;\n—Давлат хизматлари агентлигининг умумий телефон рақами ёки Агентлик веб-сайтида кўрсатилган бўлимлар / ҳудудий бошқармалар раҳбарларининг телефонлари орқали;\n—Давлат хизматлари агентлиги марказий аппарати ёки ҳудудий бошқармалар девонхонаси орқали қабул қилиш йўлга қўйилган.\n- Агентликда коррупцияга қарши курашиш бўйича масъул ходим белгиланди.\n- Агентликнинг расмий веб сайтида коррупцияга қарши курашиш бўлими ташкил этилди.\n– Коорупцияга қарши курашиш, уни олдини олиш ҳамда манфаатлар тўқнашувини бошқариш мавзуларида КПМЖ мутахассислари томонидан вебинар ва тренинглар ўтказиб, ходимларнинг соҳага оид билимлари мустаҳкамлаб борилмоқда.\n– Фуқароларнинг давлат хизматлари марказлари фаолиятида коррупцияга даҳлдор мурожаатларини тўғридан-тўғри Агентликнинг ҳудудий бошқармалари бошлиқларига етиб боришини таъминлаш мақсадида, давлат хизматлари марказларида коррупцияга қарши курашиш бўйича “тўғридан-тўғри алоқа қутилари” ўрнатилди.\n– Давлат хизматлари марказларида фуқароларнинг навбатини бошқаришнинг шаффоф тизимини шакллантириш мақсадида “QUMATIC”электрон навбат тизими жорий этилди. Ҳозирда фуқаролар марказларнинг биносига бормасдан туриб ҳам электрон навбат олиш имкониятига эга.\n– Бугунги кунда Давлат хизматлари агентлиги биносида ситуацион марказ ўрнатилган. Бу орқали, барча ҳудудларимизда мавжуд давлат хизматлари марказларини онлайн назорат қилиш имконияти яратилди. Бу эса ўз навбатида давлат хизматларини ўз вақтида тезкор ва шаффоф кўрсатилишига хизмат қилади.\nСЕRT International компанияси мутахассислари томонидан Давлат хизматлари агентлиги тизимида 2-босқичдан иборат аудит текширувлари ўтказилиб. Агентлик ISO 37001:2016 “Коррупцияга қарши курашиш менежменти тизими” халқаро стандарти бўйича сертификатни қўлга киритишга муносиб деб топилди.


Уруш оқибатлари: Ун, шакар, ёғ нархи ошиб боряпти, Қозоғистон буғдой экспортини камайтириши мумкин\nЎзбекистонда буғдой ва ун нархининг яна ошиши кутилмоқда.\nРоссия ҳукумати ҳам 14 мартдан бошлаб Евросиё иқтисодий иттифоқи мамлакатларига бир қанча турдаги донли экинлар, оқ шакар ва шакарқамиш экспорт қилишни тақиқлади.\nЎзбекистон президенти Шавкат Мирзиёев 7 март куни ўтказган видеоселектор йиғилишида мамлакат озиқ-овқат таъминоти барқарорлигини сақлаш вазифасини қўйган эди.\nРоссиянинг Украинага босқини оқибатлари Марказий Осиё давлатлари, жумладан, Ўзбекистонда ҳам жиддий сезила бошлади.\nТошкентлик истеъмолчи Абдураззоқ Содиқовнинг айтишича, сўнгги ҳафтада шакар бирданига 50 фоизга қимматлаган:\n“Кеча Қорақамишдаги Тансиқбоев бозорига чиққанимда шакарнинг бир килоси 15 минг сўмга сотилаётганини кўрдим. Ўн кун аввал 9 минг сўм эди. Давлат хизматлари шу нархда сотаётган эди. Ҳозир бу нархда умуман йўқ. Ҳар йили қулупнай мавсумида бир кўтарилиб тушарди. Лекин ҳали бизда қулупнай пишгани йўқ. Россиядан келадиган ўсимлик ёғи беш килолиги 90 минг сўм эди, ҳозир 120 минг сўмга чиқди. Бу ўзбек сўмининг долларга нисбатан қадрсизланиши сабабли бўлаётган бўлса керак”.\nСирдарёлик тадбиркор Ўлмас Қаҳҳоровнинг айтишича, одамлар орасида “озиқ-овқат нархлари яна ошармиш, запас қилиб қўйинглар” деган ваҳима пайдо бўлган.\nРоссиянинг босқини сабаб, Украина ҳукумати гўшт, сули, жавдар, гречка, шакар, шарбат ва туз экспортини тўхтатди. Буғдой, маккажўхори, парранда гўшти, товуқ тухуми ва кунгабоқар ёғи каби маҳсулотлар экспорти мамлакат иқтисодиёт вазирлигининг тегишли рухсатномаси билан амалга оширилади.\nАйни пайтда, Россия ҳукумати ҳам 14 мартдан бошлаб Евросиё иқтисодий иттифоқи мамлакатларига бир қанча турдаги донли экинлар, оқ шакар ва шакарқамиш экспортига тақиқ қўйилди. Жорий йилнинг 30 июнига қадар буғдой, арпа, меслин, маккажўхори ва жавдар 31 августга қадар эса шакар экспорт қилиш тўхтатилди.\nБу тақиқлар Россия ва Украина билан катта савдо айланмасига эга бўлган Ўзбекистон иқтисодиётига ҳам таъсир қилмасдан қолмайди.\nЗеро 2021 йилда Ўзбекистоннинг хорижий мамлакатлардан олган озиқ-овқат маҳсулотларининг 27,3 фоизи Россия ва 2,2 фоизи Украина ҳиссасига тўғри келади.\nЎзбекистонга дон маҳсулотларининг асосий экспортери Қозоғистон ҳисобланади.\nГазета.уз маълумотига кўра, Қозоғистондан 2021 йилда дон маҳсулотлари етказиб бериш ҳажми 648,3 млн долларни (умумий импортнинг 97,9 фоизи), ун эса 92,9 млн долларни ташкил қилган (97,2%).\nАммо Қозоғистон аъзоси бўлган Евроосиё иқтисодий иттифоқи аъзо давлатларга дон маҳсулотлари экспортига вақтинча тақиқ қўйди.\n14 март куни Россия бош вазири Михаил Мишустин шакар ва дон экспортини вақтинчалик тақиқлаш тўғрисидаги фармонни имзолади.\nГарчи Россиянинг Ўзбекистонга буғдой экспорти арзимаган миқдорда бўлса-да, лекин бу ҳам нарх-наволарнинг кўтарилишига хизмат қилиши мумкин.\nҚозоғистон Миллий статистика агентлиги бюроси маълумотига кўра, 2021 йилда ғалла ҳосили қурғоқчилик туфайли аввалги йилларга нисбатан 21 фоиз кам етиштирилган.\nҚозоғистон бу бўшлиқни тўлдириш учун Россиядан экспорт божисиз буғдой сотиб ола бошлади. Агар Россия Қозоғистонга буғдой экспортини тўхтатган бўлса, Қозоғистон ҳам Ўзбекистонга буғдой сотишни камайтириши эҳтимоли бор.\nАйни пайтда бу масала Қозоғистон ҳукуматида муҳокама қилинмоқда.\nАввалроқ Мирзиёев ҳукуматга Ўзбекистоннинг “айрим савдо ҳамкорлари”га қўлланаётган санкциялар оқибатларини камайтиришга оид режа ишлаб чиқишни топширганди.\nКун.уз нашрининг ёзишича Ҳиндистонлик савдогар илк бор Ўзбекистонга тижорат юкини Покистон ва Афғонистон орқали транзит қилиб юборган.\n140 тонна юк (асосан шакар) ортилган машиналар карвони Кобулдан Тошкентга жўнаб кетган. Бунгача юк «Мумбай – Карачи – Турхам» йўналиши бўйлаб келган.


Белгия собиқ қиролининг ноқонуний қизи суд орқали малика унвонига эришди — Sof.uz\nБелгиянинг собиқ қироли Алберт II нинг ноқонуний қизи, рассом Делфин Боэл малика унвонига эга бўлиш ҳуқуқига эришди. Ушбу қарор Брюссел Апелляция суди томонидан қабул қилинди, деб ёзади Белгиянинг VRT нашри.\nШунингдек, Боэлнинг ўғли ва қизи ҳам шаҳзода ва малика унвонларини кўтаришлари мумкин.\nБоэл отаси Албертнинг Саксен-Кобург-Готск фамилияси ва исмига "Ҳазарати олиялари" фахрий унвонини қўшиб айтилиш ҳуқуқини ҳам олди.\nБундан ташқари, у собиқ монарх меросининг саккиздан бир қисмини талаб қилиши мумкин.\n"Судда ғалаба қозониш ҳеч қачон отанинг меҳрини алмаштирмайди, лекин бу адолат туйғусини беради", - дея иқтибос келтиради RTL Боэлнинг адвокати Марк Уйттендалдан.\nДелфин Боэл 1968 йилда Алберт II ва баронесса Сибилла де Селис Лоншан муносабатлар натижасида туғилган. Ўша пайтда иккаласининг ҳам алоҳида-алоҳида турмуши бор эди. Кенг жамоатчилик уларнинг романтикаси ҳақида фақат 1999 йилда билган.\n2013 йилда Алберт II тахтдан воз кечиб, қонуний дахлсизлигини йўқотганида, Боэл унга қарши оталикни тан олишни талаб қилиб судга мурожаат қилди.\n2019 йилда суд собиқ монархга ДНК тестини топширишни буюрди, бу унинг Боэл билан қариндошлигини исботлади. 2020 йил бошида Алберт II ноқонуний қизини расман тан олди.\n14.01 15:14 2361\n14.01 17:43 1956\nКеча, 14:44 1736\n14.01 18:08 1496\n15.01 14:04 1448\n21.09 16:10 706 Ўзбекистон


Ўзбекистонлик тани?ли дизайнер Дилдора ?осимова турмушга чи?ди » WWW.XIT.UZ - Информационно-Развлекательный Портал!\nWWW.XIT.UZ » Главные События » Ўзбекистонлик тани?ли дизайнер Дилдора ?осимова турмушга чи?ди\nЎзбекистонлик тани?ли дизайнер Дилдора ?осимова турмушга чи?ди\nДилдора ?осимова ўзбек шоу-бизнеси олами вакиллари, дунёнинг бадавлат хонимларига либос тикиш билан шу?рат ?озонган.\nКеча, 18 сентябрь куни ўзбекистонлик тани?ли дизайнер Дилдора ?осимова турмушга чи?ди. Жамшид ва Дилдоранинг нико? о?шомлари Тошкентдаги “Яккасарой” ресторанида дабдабали тарзда нишонланди.\nЎзбек шоу-бизнеси олами вакиллари, дунёнинг бадавлат хонимларига либос тикиш билан шу?рат ?озонган Дилдора ?осимованинг либосларига талаб жуда ю?ори. Нарх-наво ?ам шунга яраша, албатта! ?осимова бундан бир неча йил аввал Гулнора Каримова томонидан йўлга ?ўйилган мода фестивалларидаги иштироки ор?али кўзга кўрина бошлаган эди. Ана ўша ва?тлардано? унинг маш?урлик онлари старт олди. Айни дамда у нафа?ат Ўзбекистонда, балки ?ўшни мамлакатларда ?ам тилга тушган дизайнерлардан саналади. Дизайнер ўз коллекциялари билан бир неча мамлакатларда намойишларини ўтказган.\nМаълумотларга ?араганда, дизайнер Дилдора ?осимованинг висол о?шомига унинг я?инлари, дўстлари ?аторида доимий харидорлари: Ўзбекистон хал? артистлари Зулай?о Бойхонова, Гулсанам Мамазоитова, Ўзбекистонда хизмат кўрсатган артистлар Юлдуз Турдиева, Мавлуда Асалхўжаева, хонандалар Ша?зода, Гули Асалхўжаева, Умидахон, Дилсўз, актриса ?алима Ибрагимова ме?мон бўлишган.\nФурсатдан фойдаланиб, та?ририятимиз номидан дизайнер ?осимовага оилавий бахт тилаб ?оламиз.\nЎзбекистонлик тани?ли дизайнер Дилд\nОпубликовано: Bek (22-09-2017, 18:33)


ЎЗБЕКИСТОН РЕСПУБЛИКАСИ ОЛИЙ СУДИҚОТИЛЛИККА АЙЛАНГАН КЎНГИЛХУШЛИК from\nҚОТИЛЛИККА АЙЛАНГАН КЎНГИЛХУШЛИК\nШу йил 29 мартдан 30 мартга ўтар кечаси Тошлоқ туман ички ишлар бўлимининг «Ўзбекистон» маҳалла фуқаролар йиғинига хизмат кўрсатувчи профилактика инспектори Рустамжон Жаҳонов ёрдамчиси Фарруҳ Рустамов билан бирга Катта Фарғона канали бўйлаб хизмат машинасида кетаётганди. Бир чоғ орқа томондан келаётган автотранспорт воситаси унинг эътиборини тортди. Чунки камқатнов йўлдан нотаниш машинанинг бемаҳалда ҳаракатланаётгани инспекторнинг кўнглида шубҳа уйғотганди.\nР. Жаҳонов хизмат машинасидан тушиб, нотаниш автомашинани тўхтатди.\n— Бемаҳалда нима қилиб юрибсиз, қаерга кетяпсиз?, — деб сўради у «ВАЗ-2109» русумли автоуловдан тушган йигитнинг нотаниш эканлигини пайқаб.\n— Паррандачилик фабрикасига кетяпман, — деди ҳалиги нотаниш ҳайдовчи.\n— Фабрикага бу йўлдан борилмайди-ку?! Исмингиз нима, ҳайдовчилик гувоҳномангиз ва ҳужжатларингизни беринг-чи?! — деди инспектор баттар шубҳаси ошганча.\nАммо ўзини марғилонлик Шаҳзод Шокиров (исм-шарифлар ўзгартирилган) деб таништирган йигит бирон-бир ҳужжат тақдим қилолмади. Шу боис Рустамжон вилоят ИИБга қўнғироқ қилиб, бошқарманинг маълумотлар базаси орқали ҳайдовчининг шахсига аниқлик киритди. Сўнг қўлидаги ёритгич билан автомашина салонини кўздан кечирди: орқа ўриндиқдаги қандайдир матога ўралган узун нарса инспекторга шубҳали туюлди.\n— Бу нима? — деб сўради у.\n— Гўшт, — дея жавоб берди Шаҳзод бироз дудуқланиб.\nАммо Р. Жаҳонов барибир унга ишонмади. Шунинг учун Ш. Шокировни янада қистовга олди. Ишонмаганича бор экан, кейинги гал Шаҳзод яна каловланиб қолди. Охир-оқибат жўн чойшабга ўралган нарса бир қизнинг мурдаси эканлигига иқрор бўлди. Шунда профилактика инспектори чаққонлик билан унинг қўлига кишан солиб, машина рулига банди қилиб қўйди. Сўнг туман ички ишлар бўлими бошлиғи орқали вилоят ИИБга хабар берди. Пировардида кўп ўтмай воқеа жойига Фарғона вилоят прокурорининг биринчи ўринбосари, вилоят ИИБ раҳбарияти, Фарғона шаҳар ва Тошлоқ туман прокурорлари, туман ИИБ бошлиғи ҳамда бошқа ходимлардан иборат тезкор тергов гуруҳи етиб келди.\n2017 йил август ойида Шаҳзод Фарғона шаҳрининг Қиргули даҳаси, Тинчлик кўчаси, 31-уй, 3-хонадонда яшовчи Зарифа Фазлиддинова билан танишиб қолганида ҳали уйланмаган, 24 ёшли бўйдоқ йигит эди. Албатта, уларнинг танишуви бежиз эмасди. Чунки Шаҳзоддан етти ёш катта бўлган Зарифа оиласидан ажрашган, боши очиқ жувон эди. Бинобарин, тез орада иккисининг муносабатлари «қуюқлашиб» кетди.\nШу зайлда бир ярим йилдан зиёд вақт ўтди. Бу орада Ш. Шокиров бошқа қизга қонуний никоҳдан ўтиб уйланди. З. Фазлиддинова эса, баъзи аёллардек унга аччиқ қилиб, жанжал кўтариб ёки сочини юлиб, аюҳаннос солиб ўтирмади.\nАксинча, «Сен бўлмасанг, бошқаси» қабилида иш тутиб, Қўштепа туманида яшовчи Ҳусанбой Бобоев билан топишиб олди. Лекин шунда ҳам Шаҳзод Зарифа билан онда-сонда учрашиб турарди.\nМудҳиш қотиллик юз берган ўша куни — 2019 йил 28 март куни ҳам шундай бўлди. Кечаси соат 22:30 ларда Ш. Шокиров яна унинг уйига борди.\n— Сизни соғиниб келдим, — деди у эшикни очган Зарифага.\n— Бугун кайфиятим йўқ, — деди Зарифа хушламай. — Уйимда бошқа қиз бор, ўша билан гаплашишингиз мумкин.\n— Қани, кўрайлик-чи, — деди Шаҳзод уй ичига кираркан.\nАйни шу пайт нариги хонадан 22-23 ёшлар чамасидаги бир қиз чиқиб келди.\nУ 1997 йилда Қўштепа туманида туғилган Нафиса Мадумарова эди. З. Фазлиддинова уларни таништириб қўйди.\nШундан сўнг Шаҳзод алламаҳалда яна қаёққадир бориб келди. Бу пайтда соат миллари 03:00 ларга яқинлашган, Зарифа эса, тун ярмида келган хуштори Ҳусанбой билан ётоқхонада ухлаб қолганди. Шу боис Шаҳзодга эшикни Нафиса очди. Кейин эса, иккаласи ошхонага кириб кетишди. Аммо уларнинг суҳбати негадир қовушмади.\n— Чиройлигина қиз экансан. Бунақа бемаъни ишлар билан шуғулланмасдан турмушга чиқсанг бўлмайдими? — деди Шаҳзод насиҳатомуз овозда.\n— Сизнинг ишингиз бўлмасин, — деди Нафиса жаҳли чиқиб.\n— Шунчаки айтдим-да…\n— Менга иккинчи марта бундай гапларни айтманг, — деди Нафиса баттар жеркиган кўйи.\nШ. Шокиров ҳам қизнинг бу гапига тоқат қилиб туролмади.\n— Тўғри-да, енгилтаглигингни тан ол. Ёки исботлаб берайми?, — дея у Нафисага яқинлашди.\nАммо Н. Мадумарова унинг кўкрагидан зарб билан итариб юборди. Бундан ғазаби қайнаб кетган Шаҳзод рўзғор пичоғини қўлига олди-да, Нафисанинг биқинига санчди. Оғриқнинг таъсирида Нафиса бақириб юборди. Буни кўриб, баттар ваҳимага тушган Шаҳзод буткул ақл-ҳушини йўқотиб, унинг бўйнига пичоқ санчди. Нафиса бақиришга ҳам улгурмай «гурс» этиб, ерга йиқилди ва типирчилай-типирчилай тинчиб қолди. Шаҳзод унинг устига кўрпа ёпиб қўйди.\nШаҳзод буткул қутуриб кетганди. У Нафисанинг жони узилганлигига ишонч ҳосил қилгач, гувоҳ қолдирмаслик учун З. Фазлиддиновани ҳам гумдон қилиш пайига тушди. Аммо у ухлаб ётган Зарифанинг боши устида бир ярим соатча ўтирди-ю, негадир уни ўлдиришга қўли бормади.\nОрадан кўп ўтмай хонадон соҳибаси уйғониб, ён томонида ўтирган Шаҳзодга кўзи тушиб, қўрқиб кетди.\n— Тинчликми? — ҳайрон бўлиб сўради аёл.\n— Анави мегажинни ўлдириб қўйдим, — деди Ш. Шокиров.\nБуни эшитиб, З. Фазлиддинованинг юраги ёрилаёзди. У ўрнидан отилиб туриб, ошхонага кирди ва мурдани кўриб, оёқ-қўли баттар қалтираб қолди.\n— Энди нима қиламиз?, — деб сўради Шаҳзод.\n— Бу қизни ҳеч ким излаб келмайди. Лекин ҳозир ёруғ тушиб қолди. Шунинг учун кечаси олиб кетиб, каналга ташлаб юборсангиз бўлади, — дея йўл-йўриқ кўрсатди Зарифа ҳуқуқни муҳофаза қилувчи органларга хабар бериш ўрнига.\nБуни қарангки, Ҳусанбой Бобоев воқеадан хабар топгач, дарҳол ИИБга хабар бериш кераклигини айтди. Аммо З. Фазлиддинова уйи мусодара бўлиб кетишини рўкач қилиб, уни бу фикрдан қайтарди.\nҚисқаси, нобакорлар мудҳиш жиноятни шу тариқа яширишни режалаштиришди.\nЭртаси куни ярим тунда Ш. Шокиров қайнотасига тегишли автомашинани ҳайдаб Зарифанинг уйига келди. Кейин эса, қўлига резина қўлқоп кийиб, мурдани аввал чойшабга, устидан кўрпага ўраб машинага олиб чиқди.\nЖиноят қуроли бўлган пичоқни эса, йўлакдаги бетон остига яшириб қўйди.\nСўнг машинани Тошлоқ туманига — Катта Фарғона канали томонга ҳайдаб кетди. Мурдани каналга ташлаб юбориш учун қулай жой излаб кетаётганда эса…\nТезкор тергов гуруҳи автомашина ва мурдани кўздан кечиргач, Ш. Шокиров ўзини оқлашга тушди. Яъни мурда қўшмачи аёлга тегишли эканини, ўша аёлдан қарзи эвазига уни йўқотишни бўйнига олганини таъкидлади. Аммо тергов жараёнида у Зарифа билан юзлаштирилгач, айбига тўлиқ иқрор бўлди. Шу боис унга нисбатан Жиноят кодексининг 97-моддаси 1-қисми, З. Фазлиддиновага эса, қўшмачилик қилгани ва жиноят ҳақида хабар қилмагани учун Жиноят кодексининг 131-моддаси 1-қисми ва 241-моддаси 2-қисми, Ҳ. Бобоевга ҳам ҳуқуқни муҳофаза қилувчи органларга хабар бермай, жиноятни яширгани учун Жиноят кодексининг 241-моддаси 2-қисми билан жиноят иши қўзғатилди. Жиноят ишлари бўйича Фарғона шаҳар суди эса, Ш. Шокировни 12 йил муддатга озодликдан маҳрум этди. З. Фазлиддинова ва Ҳ. Бобоевга ҳам қилмишларига яраша қонуний жазо тайинлади.\nЭнди ушбу мудҳиш қотиллик тафсилотларига нуқта қўйсак ҳам бўлади.\nАммо бу аянчли воқеалар ҳар бир ўқувчини мушоҳада юритишга ундайди.\nШу ўринда Нафисанинг онаси Шарофат Мадумарованинг суддаги кўрсатмасига эътибор қаратсак. Она бўлмиш Нафиса ўзининг олтинчи фарзанди экани, у 18 ёшида уйдан чиқиб кетгани, уйга икки ҳафтада бир келиб, яна йўқолиб қолишини таъкидлади. Қолаверса, қизининг Фарғона шаҳрида тилга олиб бўлмайдиган номаъқулчилик билан шуғулланишидан хабар топгани, лекин турмуш ўртоғи билан қанча уринишмасин, уни бу йўлдан қайтара олишмагани, Нафисани охирги марта 2019 йил 28 март куни кўрганини билдирди. Энди ўзингиз ўйлаб кўринг: нега ўуломжон ака ва Шарофат опа Нафисани уйга қайтариш учун жиддий ҳаракат қилишмади?\nМодомики, бу иш ўзларининг қўлларидан келмаган экан, унда нима учун ҳуқуқни муҳофаза қилувчи идора ёки маҳаллий ҳокимлик ходимларининг ёрдамига таянишмади?\nУларнинг оиласи истиқомат қилган маҳалла фуқаролар йиғини масъуллари, туман хотин-қизлар қўмитаси вакиллари ёхуд профилактика инспектори-чи?\nАлбатта, аввало, ота-онанинг ўзи айбдор бунга. Шу билан бирга, жамоатчиликнинг, қариндош-уруғ ва қўни-қўшниларнинг бефарқ ҳамда лоқайдлиги ҳам кўпинча жиноятларнинг асосий омилларидан бири бўлиб қолмоқда. Бинобарин, жойларда жамоатчилик назоратини, ўзини-ўзи бошқариш органларининг масъулияти ва жавобгарлигини ошириш мақсадга мувофиқ деб ўйлаймиз.\nФарғона шаҳар прокурори,\nФарғона шаҳар судининг раиси\nХозирда сайтда – 540:\nмехмонлар – 513


Юк ташиш. 2018 йил январь-мартида барча транспорт турлари томонидан 5,4 млн. тонна юк ташилган бўлиб, бу ўтган йилнинг шу даврига нисбатан 103,6 фоизни ташкил этди.\nЮк айланмаси барча транспорт турлари томонидан 116,0 млн.тн-км. ни ташкил қилди ва 6,0 фоизга кўпайди.\n2017 йил январь-мартиганисбатанфоиз\nТашилган юк, млн. тн.\nЮкайланмаси, млн. тн-км\nЯкка тартибдаги тадбиркорларнинг автомобиль транспортининг юк айланмаси 2017 йил январь-мартига нисбатан 101,1 фоизга кўпайди ва 82,0 млн. тн-км.ни ташкил қилди. Юк айланмасининг умумий ҳажмида хусусий юк ташувчиларнинг улуши 70,7 фоизни ташкил этди (2017 йил январь-мартида 74,1 фоиз).\nЙўловчи ташиш. 2018 йил январь-март ойларида барча транспорт турлари томонидан 85,3 млн. киши ташилган бўлиб, бу кўрсаткич ўтган йилнинг шу даврига нисбатан 1,3 фоизга кўпайган. Йўловчи ташиш айланмаси ушбу даврда 1,8 фоизга кўпайиб, 1637,7 млн. йўловчи-км. ни ташкил қилди.\nТашилган йўловчи, млн. йўловчи.\n2018 йил январь-март ойларида вилоят бўйича барча турдаги транспорт воситаларида 85,4 млн. кишига хизмат кўрсатилиб, 2017 йил январь-мартига нисбатан 101,2 фоизга ошган, шу жумладан автомобиль транспортида 85,3 млн. кишига хизмат кўрсатилган бўлиб, ўтган йилга нисбатан 101,3 фоизни ташкил қилди.\n2018 йил январь-март ойларида вилоят бўйича йўловчи айланмаси 1641,1 млн. йўловчи-км ни ташкил қилди ва 2017 йил январь-мартига нисбатан 101,7 фоизга ошган, шу жумладан автомобиль транспорти йўловчи айланмаси 1637,7 млн. йўловчи-км ни ташкил қилди ва ўтган йилга нисбатан 101,8 фоизга ошди.


Китобдан савол Нисо сураси 28-оят\n10:11 / 12.04.2017 | Shohjahon | 5322\nАссалому алайкум! Очиқ хат китобининг «Олий мисол ва воқeлик» мақоласининг якунини тушунтириб бeрсангизлар. Китобдан иқтибос кeлтираман: «Шунинг учун ҳам одамларни динга чақиришда ушбу омилларни эътиборга олиш, воқeликка назар солиш ва шариат таълимотларига амал қилиш имкониятларини яхшилаб ўйлаш ва ҳисобга олиш лозим бўлади».\nКитоб тушунарли ёзилганига қарамасдан мақоланинг якунини ўзимнинг фаҳмим билан тушунишдан кўра, аҳли илмнинг фаҳмини афзал кўрдим.\nВа алайкум ассалом! Таҳорат ва намозни билмайдиган, зиммасига ҳаж фарз бўлмаган кишини олдингизга ўтқазиб олиб, таҳорат ва намозни ўргатмасдан ҳажни ўргатишингиз воқеъликка зид иш қилишингиз ҳисобланади.\nأَخْبَرَنِي حُمَيْدُ بْنُ عَبْدِ الرَّحْمَنِ بْنِ عَوْفٍ: أَنَّ أَبَا هُرَيْرَةَ قَالَ: بَعَثَنِي أَبُو بَكْرٍ فِي تِلْكَ الْحَجَّةِ فِي مُؤَذِّنِينَ يَوْمَ النَّحْرِ نُؤَذِّنُ بِمِنًى: أَلَا لَا يَحُجُّ بَعْدَ الْعَامِ مُشْرِكٌ، وَلَا يَطُوفَ بِالْبَيْتِ عُرْيَانٌ. قَالَ حُمَيْدُ بْنُ عَبْدِ الرَّحْمَنِ: ثُمَّ أَرْدَفَ رَسُولُ اللهِ صَلَّى اللهُ عَلَيْهِ وَسَلَّمَ عَلِيًّا، فَأَمَرَهُ أَنْ يُؤَذِّنَ بِـ(بَرَاءَةٌ)، قَالَ أَبُو هُرَيْرَةَ: فَأَذَّنَ مَعَنَا عَلِيٌّ فِي أَهْلِ مِنًى يَوْمَ النَّحْرِ لَا يَحُجُّ بَعْدَ الْعَامِ مُشْرِكٌ، وَلَا يَطُوفُ بِالْبَيْتِ عُرْيَانٌ\nҲумайд ибн Абдурраҳмон ибн Авф хабар қилади: «Абу Ҳурайра деди: «Абу Бакр ўша ҳажда мени Минода «Огоҳ бўлинг! Бу йилдан кейин мушрик ҳаж қилмайди ва Байтни яланғоч киши тавоф қилмайди!» деб жар солишимиз учун қурбонлик куни жарчиларга қўшиб жўнатди». Кейин Расулуллоҳ соллаллоҳу алайҳи васаллам (Абу Бакрнинг) ортидан Алийни юбориб, унга «Бароат»ни* эълон қилишни буюрганлар. Абу Ҳурайра айтади: «Алий қурбонлик куни биз билан бирга Мино аҳли ичида «Бу йилдан кейин мушрик ҳаж қилмайди ва Байтни яланғоч киши тавоф қилмайди», деб жар солди». * «Бароат» сўзи ора очиқлик, шартномани бекор қилиш маъносини англатади. Бу ерда Расулуллоҳ соллаллоҳу алайҳи васаллам билан мушриклар ўртасида тузилган аҳднинг бекор қилиниши ҳакида нозил бўлган Тавба сурасининг аввалги оятлари назарда тутилган. Ҳазрати Алий Набий алайҳиссаломнинг кўрсатмаларига биноан ушбу оятларни ўқиб эълон қилганлар. Тавба сурасининг яна бир номи ҳам Бароатдир. (“Олтин силсила” китобидан Саҳиҳул Бухорий). Ушбу ҳадиснинг шарҳида фуқаҳоларимиз : “Аллоҳ таоло фарз қилган амалларни бажаришга энг ҳарис бўлган зот Расулуллоҳ соллаллоҳу алайҳи васалламдирлар. Шундай бўлсада бир ривоят ҳаж ҳижрий 7-йили, яна бир риаоятда 9-йили фарз қилинган дейилган. Аммо Расулуллоҳ соллаллоҳу алайҳи васаллам у йилларда ҳаж қилмаганлар. Сабаби, Макка аҳли ҳаж мавсумини ўзларининг бозор мавсумиги тўғрилаб олишар эди. Баъзида ҳаж ойи кирмасдан туриб ҳаж қилишар, баъзида эса ҳаж ойи чиқиб кетгандан кейин қилишар эди. Расулуллоҳ соллаллоҳу алайҳи васаллам 9-йилда ўзлари ҳаж қилмай Абу Бакр Сиддиқ розияллоҳу анҳуни ҳаж боши қилиб жўнатганлар. Ўша йили ҳам ҳаж ойи кирмасидан 10 кун олдин ҳаж қилинган. 10-йилди Расулуллоҳ соллаллоҳу алайҳи васалламнинг ўзлари ҳаж ойининг ўзида бориб ҳаж қилганлар. Абу Бакр Сиддиқ розияллоҳу анҳунинг қилган аввалги ҳажларини қайта қилишга буюрмаганлар. Чунки у йилда ҳажни ўз вақтида қилиш асло имкони бўлган эмас. Расулуллоҳ соллаллоҳу алайҳи васаллам ҳаж вақти киргани йўқ, ҳамма ҳаж қилиб бўлса ҳам кейин ҳаж қиласизлар деган гапни айтмадилар. Чунки бутун дунё халқини 10 олдин қилаётган ҳажини 10 кун кейинга суришнинг имкони йўқ эди. Қолаверса жоҳилятдаги ҳаж амалларини ўнглашни имкони ҳам йўқ эди. Бу ҳолатни “мутаззирул ислоҳ” яъни ислоҳ қилишни ҳеч қандай имконияти йўқ бўлган ҳолат – дейилади” деганлар. Ҳазрати Усмон розияллоҳу анҳу шаҳид қилинганларида Али розияллоҳу анҳу мусулмонларнинг амири бўлганлар. Шунда Муовия розияллоҳу анҳу ва бир неча кишилар ҳазрати Усмон розияллоҳу анҳунинг қатл қилганлардан қасос олишларини талаб қилганлар. Али розияллоҳу анҳу бундай қилишнинг ҳозир ҳеч қандай имконияти йўқ, чунки улар катта кучга эгалар, қасос олиш мусулмонларнинг парчаланиб кетишига сабаб бўлади, бир бирини қоини тўкишга сабаб бўлади – деганларида, Муовия розияллоҳу анҳу ижтиҳод қилиб, у зотга қарши чиқдилар. Ҳолат Али розияллоҳу анҳу айтганларидек бўлиб чиқди. Ўртада мусулмонларнинг қони тўкилишига сабаб бўлди. Бундан энг катта фойда кўрган фитначилар бўлди холос. Шу ҳолатда ҳам Али розияллоҳу анҳу “мутаззирул ислоҳ” қоидасини кўзлаган эдилар. Устозимиз раҳимаҳуллоҳ ҳам “мутаззирул ислоҳ” ҳолатида воқеъликни тўғри баҳолай олмаслик турли фитналарга сабаб бўлади. Бундан сақланиш керак – деган нарсани назарда тутганлар. Валлоҳу аълам!\nКурс иши ёзиш\nУммул Қуро дорилфунуни


Муҳими, халқимиз, айниқса, ёшларимиз онгу шуурида ўтганларни ёд этиш, тирикларни қадрлашдек инсоний фазилатлар тобора мустаҳкам қарор топмоқда. Тарихдан сабоқ чиқариб, ўтмишда йўл қўйилган хатоларни такрорламай, миллий ўзликни англаган ҳолда, музаффар аждодларнинг ҳеч кимдан кам бўлмаган авлоди эканимизни унутмай яшамоқдамиз. Зеро, бу ёруғ ва дориламон кунлар йўлида қурбон бўлганлар руҳини шод этиш, мўътабар кексаларимиз дуосини олиш, тинч ва осойишта замоннинг қадрига етиш бизга катта қувват бағишлайди, янгидан-янги бунёдкорликларга чорлайди.\nДавлатимиз томонидан уруш қатнашчилари ва фронт ортида меҳнат қилганлар, ҳалок бўлганларнинг оилаларига пенсия ҳамда нафақалардан ташқари, ҳар йили турли кўринишда ижтимоий ёрдам кўрсатилмоқда. Уларнинг санаторий ва курортларда даволаниш, протез-ортопедия жиҳозлари, ногиронлар аравачалари ҳамда бошқа тегишли воситалар билан таъминланишига, бир қанча имтиёзлардан фойдаланишига катта эътибор берилаётир.\nПрезидентимизнинг жорий йил 18 апрелдаги “Иккинчи жаҳон уруши -қатнашчиларини рағбатлантириш тўғрисида”ги Фармони ҳам нуронийларимиз қувончига қувонч қўшди, десак, янглишмаймиз.\nДавлатимиз раҳбарининг 1994 йил 16 мартдаги Фармонига мувофиқ, мамлакатимизнинг барча вилояти бўйича алифбо тартибида 400 мингдан ортиқ киши ҳақидаги маълумотларни ўз ичига олган 36 жилддан иборат Хотира китоби чоп этилган эди. Китобнинг Қашқадарё вилоятига бағишланган дастлабки икки жилдида урушда ҳалок бўлган ва бедарак кетган 23655 нафар юртдошимизнинг исми муҳрланди. ўалабанинг 60 йиллигига бағишлаб нашр этилган Хотира китобининг қўшимча жилдига воҳамизнинг бир қатор туманларидан аниқланган 1138 нафар жасур ўғлонларнинг номи киритилди. 2008 йилда чоп этилган навбатдаги китобга эса яна 132 нафар кишининг исм-шарифи қўшилди.\nМатонат ва мардликнинг боқий битиклари муҳрланган Хотира китобида Ватанимизнинг озодлик, бугунги мунаввар ҳаёт учун қурбон бўлган минг-минглаб фарзандлари, уларнинг ортида турган қанчадан-қанча инсонлар, оилаларнинг жасорати, қаҳрамонликлари, тақдирлари акс этган. Шунинг учун ҳам уни неча йиллар суронида ҳам битмаган, битмайдиган жароҳатлар, аламлар, изтироблар, соғинчлар, кўзёшлар, орзу-умидлар, армонларнинг ўтли лавҳалари мужассам бўлган “Жасорат китоби” дейиш мумкин. Бинобарин, республика “Нуроний” жамғармаси Марказий кенгаши томонидан Хотира майдонларидаги ёдгорлик лавҳалари ва Хотира китобининг навбатдаги жилдига киритиш учун уруш йилларида ҳалок бўлган ва бедарак кетган юртдошларимиз хусусидаги янги маълумотлар жамланмоқда. Зеро, юртимизда истиқомат қилаётган ҳар бир киши, айниқса, ёш авлод мана шу байрам тимсолида ўтганларни ёдга олиш, ёши улуғларни қадрлаш, саховатга муҳтож кишиларга кўмаклашиш каби олижаноб -фазилатларни қалбига сингдирмоқда.\nЎзбекистон фахрийларини ижтимоий қўллаб-қувватлаш «Нуроний» жамғармаси Қашқадарё вилояти бўлими раиси.\nМазкур рукндаги бошқа мақолалар: « Бағрикенг диёр тараннуми\tFурур ва ифтихоримиз рамзи »


26 октябр 2021, Тошкент вақти: 04:51\nТошкентда ўтган маҳкамада диний эътиқоди учун қамалганлар сони 13 кишига ошди.\nТошкент маҳкамасидаги манбага кўра, "Жиҳодчилар" гуруҳига аъзоликда айбланган судланувчиларнинг қолганларига уч йилдан етти йилгача қамоқ жазолари белгиланган.\nЖорий йилда "Жиҳодчилар" гуруҳига аъзолик айби билан қамалганлар сони юздан ошди, дейди бу жараëнни кузатиб келаëтган ҳуқуқ фаоли Суръат Икромов.\n- Менинг билишимча, 150дан кўпроғи қамалди. Ҳозир тахминан деяпмиз. Бир йилнинг ичида 400га яқин одам қамалган бўлса, шулардан 150 нафари "жиҳодчилар" оқимига алоқадорликда айбланиб қамалган, дейди Суръат Икромов.\nУнга кўра, айбланувчилар қаттиқ қийноқлар оқибатида "иқрорнома"га қўл қўйишган.\n- Менга маълум бўлишича, судларда терговчиларнинг қўйган айблари ўз исботини топмаган. Бу аниқ. Ҳамма судланувчилар бунга қарши бўлган ва ўзининг айбини тан олмаган. Лекин ҳеч қанақа исбот-далиллар ҳам бўлмаган. Буларга ҳам бошқа оқим аъзоларига ўхшаб кўп қийноқлар ишлатилган тергов пайтида. Бўйнига қўйиш мақсадида, тергов материалларига қўл қўйишни талаб қилиб, қийноққа солинган улар, дейди Суръат Икромов.\n"Жиҳодчи", дея 13 йил озодликдан маҳрум қилинган Шомирзаевнинг қамалишида Россия Федерал Хавфсизлик Хизматининг ҳам қўли борлиги айтилмоқда.\nРоссиядаги Интерфакс агентлигининг Ўзбекистон Олий судидаги манбага таяниб, ёзишича, Шомирзаев 2001 йили Ўзбекистон қамоғидан озод бўлгач, Россияга борган ва Россия Федерал Хавфсизлик Хизмати диққатига тушган.\nРус чекистлари иддаосига кўра, Шомирзаев Россияда "Жиҳодчилар" диний гуруҳига аъзо бўлган. Кейинчалик бу гуруҳга унинг укаси ва яна 9 нафар яқинларининг ҳам қўшилгани айтилади.\nИнтерфакс агентлигига хабар сиздирган Ўзбекистон Олий суди мулозимига кўра, Шомирзаев гуруҳини қамоққа олиш учун Россия Федерал Хавфсизлик Хизмати жўнатган материаллар асос бўлган.\nШомирзаевнинг Ўзбекистон ва Россияда диний китоблар, аудио ва видео дисклар тарқатгани унга тиркалган асосий айбловдир.\n2009 йилда Андижон ва Хонободдаги портлашлар "Жиҳодчилар" зиммасига "юклатилган" эди. Таниқли имом Анвар қорини пичоқлаганлар ҳам ўзларини "Жиҳодчилар", дея Ўзбекистон телевидениесида "кўрсатма" беришган эди.\nЎзбекистонлик олим, дин тарихи бўйича мутахассис Сайфиддин Рафиддиновга кўра, "жиҳодчилар", деган оқимнинг ўзи йўқ. Улар ўзларича ўзларига шундай от қўйиб олишган, дейди Сайфиддин Рафиддинов.\n- Шунақа оқимлар устидан яқинда суд бўлди. Улар томонидан содир этилган нарсалар ҳақида айтилди. Уларнинг қилган ишлари, қилган жиноятлари ҳақида анча-мунча гаплар бўлди. Айтишларича, Анвар қорини жароҳатлаганлар ҳам, яна бошқа кишиларнинг ҳам жонига қасд қилганлар ҳам ўша жиҳодчилар бўлган экан. Улар билан суҳбатлашганда, уларнинг саводсиз эканлиги, уларга кимлардир буюртма қилгани ва ҳоказолар ҳақида гап бўлди. Ҳар ҳолда жиҳод деган нарса ислом динида бор, лекин унинг ўзининг шарт-шароитлари бўлади, бошқаси бўлади. Ҳозирги жиҳодчилар деган гуруҳни менимча саводсиз, кимларгадир пулга сотилган гуруҳларга ўхшайдида булар.\nОзодлик: Эътиқод масаласида оқимлар бўладику. Мана сиз олим одамсиз. Булар энди ўзига ўзи ном қўйиб олган одамларми?\n- Ўзига ном қўйиб олган илмсиз, жоҳил кишилар булар. Илмсиз, жоҳил кишилар, деб ўйлайман.\nОзодлик: Ислом тарихида Навоийдан тортиб бу ëғига қанча оқимлар борку, сулуклар бор.\n- Булар энди менимча ўзига ўзи ном қўйиб олган, ўзи қиладиган ишининг моҳиятини билмайдиган, ҳақиқатан суд бўлганда бу болалар билан суҳбатлар бўлган. Уларнинг жавоби энди мутлақо саводсиз кишиларда энди. Буларнинг онги, саводи, ҳеч нарсаси йўқ. Кимнингдир ноғорасига ўйнаган, ўзига жиҳодчи деб ном олган калтабин, калтафаҳм одамларга ўхшайди. Бошқа нарса эмас. Булардан жамият фақат зарар кўради, дейди\nМосквадаги Мемориал инсон ҳуқуқлари ташкилоти чоп қилган рўйхатга кўра, Ўзбекистон қамоқхоналарида 10 мингдан зиëд эътиқод маҳбуслари бор. Бу рўйхатга куни кеча "жиҳодчи" дея қамоққа ташланган яна 12 киши қўшилди.


Сомалида 38 киши жангарилар ҳужуми қурбонига айланди\nФото: Garowe Online\nСомалида "Ҳаракат аш-Шабоб" қуролланган гуруҳи жангарилари ҳужуми оқибатида 38 киши ҳалок бўлди, деб хабар бермоқда РБК нашри.\nЖангариларнинг Сомалидаги Пунтленд ярим мухтор вилоятидаги шаҳарга ҳужум қилиши оқибатида ҳалок бўлганлар сони 38 нафарга етди. Аввалроқ 20 киши ҳалок бўлгани маълум қилинганди.\n"Биз 38 киши, асосан аскарлар ҳалок бўлганини ва яна 18 киши яраланганини тасдиқлай оламиз. Фикримча, улардан баъзилари қўлга олиниб, олиб кетилган", деб айтди Пунтленд ҳарбий зобити майор Муҳаммад Абдий.\nБундан ташқари, ҳарбийнинг айтишича, жангарилар томондан маҳаллий ҳарбийларга пистирма уюштирилган.\n"Аш-Шабоб"нинг кўп сондаги қуролланган жангарилари бизга ҳар томондан ҳужум қилди ва бир неча соатлик қақшатқич жангдан кейин мен жангариларни таъқиб қилгани отланганлардан бири бўлдим", деб айтди майор.\nжангарилар Сомали Путленд\n“Жангарилар Ироқ ва Суриядан Африкага қочишмоқда” – Жазоир ТИВ\nЖангариларда янги авлоддаги миналар топилди – ОАВ\nНигерияда 220 жангари қўлга олинди


Ўзбекистон Республикаси Меҳнат кодексига давлат органлари ва ташкилотларида меҳнатга хақ тўлаш ва меҳнатни нормалашни тартибга солувчи ўзгартиш ва қўшимчаларни киритишни назарда тутувчи қонун лойиҳасини ишлаб чиқиш.\nBotir Umarov23.01.2017 01:54\nАйнан ушбу масалани тезлаштириш шарт. Давлат хизматчиси бўлган одам бировни қўлига қараб қолиши керакмас. Ана шунда коррупцияни олди олинади. Молия вазирлиги белгилаб бераётган маошга ишга бориб келиш ҳаражатлариниям қоплай олмайдику, рўзғор уёқда турсин. Кейин давлат хизматчиси ўзича "йўл қидиришга" тушади ва афсуски бу давлатда янада қимматроққа айланади. Тийинни иқтисод қиламиз деб сўмларни йўқотаётганимизни наҳотки бизнинг иқтисодчиларимиз тушуниб етишмаса? Айнан ўшандай иқтисодчиларимизни биринчи навбатда солиқ декларациясини топширишга мажбур қилиш керак: қандай қилиб ўзи белгилаб бераётган ойлигига данғиллама ховлию қўша-қўша машина олганини декларацияда исботлаб кўрсатсин оиласи билан биргаликда.\nДля информации06.02.2017 08:48\nТаклиф учун рахмат.


Москвалик шифокорларнинг иккинчи бригадаси коронавирусга қарши курашиш учун Ўзбекистонга учиб кетди Ўзбекистон янгиликлари\nМосквалик шифокорларнинг иккинчи бригадаси коронавирусга қарши курашиш учун Ўзбекистонга учиб кетди\nЎзбекистон, Тошкент – Batafsil.uz ЯА. 35 кишидан иборат москвалик шифокорлар гуруҳи COVID-19га чалинган беморларни даволаш учун маҳаллий мутахассисларга услубий-маслаҳат ва амалий ёрдам кўрсатиш мақсадида Ўзбекистонга учиб кетишган.\nКўп тармоқли тиббиёт бригадасига Ворохобов номли 67-сонли шаҳар клиник шифохонаси жарроҳи Константин Покровский раҳбарлик қилади. У илгари Владикавказ ва Тыва Республикасидаги ҳамкасбларига ёрдам берган шифокорлар бригадасига раҳбарлик қилган. Бу Москва шаҳар Соғлиқни сақлаш Департаменти шифокорларининг коронавирусга қарши курашда ёрдам бериш борасидаги иккинчи давлатлараро тиббий ташрифи ҳисобланади. Июль ойида москвалик шифокорлар қозоғистонлик ҳамкасбларига ёрдам беришган эди.\nКўп тармоқли бригада юқумли касалликлар шифокорлари, анестезиолог-реаниматологлар, рентгенологлар, лаборатория диагностикаси шифокори, ҳамширалар - анестезиологлар, эпидемиологлар, кислород ва газлаштириш хизмати раҳбари, пульмонологлар ва терапевтлардан иборат. Улар Москванинг ўн бешта етакчи шифохонаси, шунингдек, Москва шаҳар Соғлиқни сақлаш департаментининг учта болалар ва иккита юқумли касалликлар шифохонасида фаолият юритиб келишмоқда.\nТиббий бригадалар ишни бошлаш учун зарур бўлган барча жиҳозлар, жумладан, шахсий ҳимоя воситалари билан таъминланган.\nЎзбекистонда мутахассислар мавжуд вазиятни баҳолаб, маҳаллий шифохоналарга маслаҳат-диагностика ёрдамини кўрсатишади. Шунингдек, бригадалар COVID-шифохоналарига ташриф буюришади, “қизил” ҳудудлардаги беморларни қабул қилиб, турли ихтисосликдаги шифокорлар учун ўқув семинарларни ўтказишади.


Азимакс-MR – Meducate.uz – Дорилар ҳақида маълумотлар ўзбек тилида\nHome Йўриқномалар Азимакс-MR\nПрепаратнинг савдо номи: Азимакс-MR\nДори шакли: Капсулалар контур-уяли ўрамларда.\nХар бир капсула сақлайди:\nтаъсир этувчи модда: Азитромицина дигидрати – 250 мг ёки 500 мг.\nТаърифи: Қаттиқ желатин №1 ёки №0 капсулалар.\nКапсулалр№1 – корпуси-яшил, қопқоғи-яшил,\nКапсулалар№0 – корпуси-яшил, қопқоғи-яшил.\nКапсул ичидаги – оқ рангли кукун.\nФармакотерапевтик гуруҳи: Антибиотиклар (макролидлар гуруҳи).\nНафас йўлларига, урогенитал йўлларининг аъзолари ва тўқималарига (хусусан, простата безига), тери ва юмшоқ тўқималарга яхши киради. Тўқималардаги юқори концентрацияси (қон плазмасидагига нисбатан 10-50 марта юқори) ва ярим чиқарилиш даврининг (Т1/2) узоқлиги, азитромициннинг қон плазмаси оқсиллари билан паст даражада боғланиши, шунингдек уни эукариотик ҳужайраларга кираолиш қобилияти ва рН паст бўлган лизосомалар атрофидаги муҳитда кўпроқ тўпланиши билан боғлиқ. Бу ўз навбатида, катта эҳтимолий тақсимланиш ҳажмини (Vd-31,1 л/кг) ва юқори плазма клиренсини белгилайди. Азитромицинни кўпроқ лизосомаларда тўпланиш қобилияти, айниқса, ҳужайра ички қўзғатувчиларининг элиминацияси учун муҳимдир.\nПрепарат жигарда деметилланиш йўли билан метаболизмга учрайди.\nтери ва юмшоқ тўқималарнинг инфекциялари-фолликулит, фурункуллар, карбонкуллар, хуснбузар тошмаси (Acne vulgaris), импетиго, пиодермия, инфекцияланган дерматозлар, инфекцияланган дерматит, целлюлит ва сарамас,\nМеъда ва ўн икки бармоқ ичакнинг Helicobacter pylori билан ассоциацияланган касалликларида қўлланади.\nМеъда ва ўн икки бармоқ ичакнинг Helicobacter pylori билан ассоцияцияланган касаллигида суткада 1 г дан 3 кун давомида мажмуавий даволаш таркибида буюрилади.\nМакролид гуруҳи антибиотикларига юқори сезувчанлик; жигар ва буйрак фаолиятини оғир бузилишлари, 12 ёшгача ва тана вазни 45 кг дан кам бўлган болалар (500 мг ли капсулалар учун) ва– 3 ёшгача бўлган болалар (капсулалар учун), ҳомиладорлик ва лактация даврида қўллаш мумкин эмас.\nБир вақтда қўлланганда циклоспориннинг метаболизми бузилади, бу циклоспорин чақирадиган ножўя ва токсик реакцияларни ривожланиш хавфини оширади.\nКапсулалар, 250 мг ва 500 мг дан контур уяли ўрамларда.\nҚуруқ ва ёруғликдан ҳимояланган жойда, 250С дан юқори бўлмаган ҳароратда.


ЎЗБЕКИСТОН РЕСПУБЛИКАСИ ПРЕЗИДЕНТИ ШАВКАТ МИРЗИЁЕВ ПРОКУРАТУРА СОҲАСИ ХОДИМЛАРИ БИЛАН УЧРАШДИ. ЖАМИЯТДА АДОЛАТ БАРҚАРОР БЎЛИШИДА ПРОКУРАТУРА ОРГАНЛАРИНИНГ ЎРНИ КАТТА БЎЛМОҒИ КЕРАК. 08.01.2017 09:53\nЎзбекистон Республикасининг 2016 йил 19 декабрдаги қонунига мувофиқ, 8 январь Ўзбекистон Республикаси прокуратура органлари ходимлари куни, этиб белгиланди. Бу прокуратура органлари фаолияти самарадорлигини янада оширишга, соҳа ходимлари меҳнатини рағбатлантиришга хизмат қилади.\n– Сизларни 8 январь – Прокуратура органлари ходимлари куни муносабати билан чин қалбимдан самимий табриклайман. Барчангизга сиҳат-саломатлик, тинчлик-хотиржамлик, масъулиятли фаолиятингизда муваффақиятлар тилайман, – деди Президентимиз. – Маълумки, 1992 йил 8 январь куни Ўзбекистон Республикасининг Биринчи Президенти Ислом Каримов фармони билан Ўзбекистон ССР прокуратураси мустақил Ўзбекистон Республикаси прокуратурасига айлантирилган.\nМустабид тузум даврида одамлар прокуратура органлари ходимларини фақат қораловчи, жазоловчи тизим вакиллари сифатида биларди. Биз ушбу соҳа фаолиятини халқаро талаблар даражасида қайта ташкил қилишда ижобий натижаларга эришмоқдамиз, деди Президентимиз. Прокуратура органлари кундалик ҳаётимизда қонун устуворлигини таъминлаш, юридик ва жисмоний шахсларнинг қонуний ҳуқуқларини ҳимоя қилиш, аҳолининг ҳуқуқий маданиятини юксалтиришга хизмат қилиши зарур.\nПрокуратура органлари фаолияти устидан парламент назоратини амалга оширишнинг ташкилий-ҳуқуқий механизмларини янада такомиллаштириш, мамлакатда қонун устуворлиги ва қонунийликни таъминлаш бўйича прокуратура органлари фаолиятининг самарадорлигини ошириш, фуқароларнинг ҳуқуқ ва эркинликларини, жамият ва давлат манфаатларини ишончли ҳимоя қилиш мақсадида Ўзбекистон Республикаси Олий Мажлиси Сенатининг прокуратура органлари фаолияти устидан назорат қилувчи комиссиясини тузиш тўғрисида, Ўзбекистон Республикаси Олий Мажлиси Қонунчилик палатаси Кенгашининг ва Ўзбекистон Республикаси Олий Мажлиси Сенати Кенгашининг қўшма қарори қабул қилинган. Ушбу қарорга мувофиқ, Комиссиянинг зиммасига қонун устуворлиги ва қонунийликни таъминлаш, фуқароларнинг ҳуқуқ ва эркинликларини ҳимоя қилиш, прокуратура органларининг ҳуқуқни қўллаш амалиётини ҳар томонлама ўрганиш ва умумлаштириш, прокуратура органлари фаолиятини тартибга солувчи қонун ҳужжатларини, шунингдек, ҳуқуқни қўллаш амалиётини ва уларнинг ишлаш усулларини янада такомиллаштириш юзасидан уларнинг зиммасига юклатилган вазифалар самарали бажарилаётгани устидан мунтазам парламент назоратини амалга ошириш вазифалари қўйилди.\nҲозирги кунда Олий Мажлис Сенати томонидан ҳар йили Бош прокурорнинг ҳисоботи эшитилади. Бу албатта муҳим, лекин жойлардаги прокурорларнинг ҳисоботини ким эшитади, деди Шавкат Мирзиёев. 2017 йилдан бошлаб барча даражадаги ҳокимлар, прокуратура ва ички ишлар органлари раҳбарларининг аҳоли олдида ҳисобот бериш тизими жорий этилади. Бундан ташқари, вилоятларда прокурорларнинг ишига қараб ойлик рейтинги тузиб борилади. Уларнинг фаолиятига рейтинг натижалари асосида баҳо берилади.\nЎтган йили ташкил қилинган Бош вазирнинг виртуал қабулхонасига фуқаролардан 311 минг мурожаат келиб тушди. Мурожаатлар орасида прокуратура соҳасига тегишлилари ҳам талайгина. Бу жуда ачинарли ҳолдир, деди Президентимиз. Барчамиз ўзимизга бир савол берайлик: одамларда нима учун муаммолар бунчалик кўпайиб кетди, уларнинг дардини ким эшитади? Мурожаатларнинг аксарияти адолатсизликдан, уларни ҳеч ким эшитмаганидан бўлмоқда. Агар прокуратура органларининг эшиги аҳоли учун очиқ бўлганида, Бош вазирнинг виртуал қабулхонасига бу қадар кўп мурожаат тушмас эди.\nХалқ билан мулоқот ва инсон манфаатлари йилида мазкур соҳа ходимлари ҳам ғоят масъулиятли вазифаларни бажармоғи лозим бўлади. Биронта ҳам мурожаат эътибордан четда қолмаслиги керак, деди давлатимиз раҳбари.\nУчрашувда Республика Бош прокурори Ихтиёр Абдуллаев, Хоразм вилояти прокурори вазифасини бажарувчи Садриддин Турдиев, Хонқа тумани прокурори Ғайрат Абдуллаев, Ғузор тумани прокуратураси катта нозири Замира Аширова, Тошкент шаҳар прокурори Ботир Қудратхўжаев, Бош прокуратура тизимидаги департаментнинг Тошкент шаҳар бошқармаси бошлиғи Жаҳонгир Эгамов ва бошқалар 8 январь – Прокуратура органлари ходимлари кунини нишонлаш ҳақидаги Ўзбекистон Республикаси қонуни қабул қилингани учун, Президентимизга миннатдорлик билдирди. Давлатимиз раҳбари томонидан билдирилган танқидий фикрлардан тегишли хулоса чиқариб, инсон манфаатларини тўла таъминлаш учун барча чора-тадбирлар кўрилишини таъкидлади.


Халқаро медиа ҳоллда Киёси Курасаванинг «Дунёнинг...\n21.10.2021 17:00 0 1056\n20 октябрь куни Ўзбекистон Президенти сайловлари билан боғлиқ сиёсий тадбирлар билан бир қаторда, маданий тадбирларни жамлаш учун самарали платформа сифатида хизмат қилаётган Халқаро медиа ҳоллда «Ипак йўли дудонаси» XIII Тошкент халқаро кинофестивали натижалари» номли конференцияси бўлиб ўтди. Тадбирда дипломатик корпус ва халқаро ташкилотлар вакиллари, Ўзбекистон ва хорижий давлатларнинг етакчи кино мутахассислари, ОАВ вакиллари ва ёшлар иштирок этишди.\n«Таъкидлаб ўтиш лозимки, давлат раҳбари ташаббуси билан қайта тикланган кинофестивалнинг муваффақиятли ўтказилиши кўплаб мутахассислар ва ташкилотларнинг хизматидир, - деб таъкидлади Бош вазир ўринбосари Азиз Абдуҳакимов. - Тошкент халқаро кинофестивали мамлакат кино саноати ривожига давлат ва қатор ташкилотлар томонидан амалга оширилган кенг кўламли сармоя сифатида хизмат қилади. Мазкур кинофестивални ўтказишда фаол қатнашган мутахассисларга Ўзбекистон Республикаси Бош вазири номидан фахрий ёрлиқлар топширишга қарор қилинди. Айниқса, кинофестивални тайёрлаш ва ўтказишда ўз ҳиссасини қўшган хорижлик ҳамкасбларимизнинг хизматларини алоҳида таъкидлашни истардим», - дея таъкидлади Азиз Абдуҳакимов.\n«Ҳозирда ўзбек кинематографияси янада ривожланмоқда. Ўзбекистоннинг ривожланиш стратегияси туфайли сўнгги беш йилда кино саноати улкан ютуқларга эришаётганини гувоҳи бўлмоқдамиз. Бу каби фикрлар дунёнинг етакчи кино экспертларига тегишли. Шунингдек, кино соҳасининг ривожига мисол сифатида, капитал реконструкция қилинган «Ўзбекфильм» биносининг тақдимотини, 28 миллион АҚШ доллари қийматидаги янги техник жиҳозларининг келтирилишини, янги Кино уйи, Кино музейи, олтита кинотеатр, Кино фондининг янги биноси ва ВГИК филиалининг очилишини, миллий фильмларнинг илк премьераларини, миллий кинематография дурдоналарининг хорижий мамлакатлардвн қайтарилишини, ўнлаб маҳорат дарслари ва учрашувларни, жаҳон кино юлдузларининг тақдимотлари ва тадбирларини кўрсатиб ўтишимиз мумкин. Бу кино саноатида амалга оширилаётган кенг кўламли ислоҳотларни тасдиқлайдиган воқеаларнинг тўлиқ рўйхати эмас. Амалга оширилаётган ислоҳотлар Ўзбекистон Республикаси Президенти Шавкат Мирзиёевнинг улкан қўллаб -қувватлашининг ёрқин натижасидир», - деб таъкидлади Кинематография агентлиги бош директори.\nZoom-конференцияда таниқли режиссёр Тимур Бекмамбетов, «Беларусфильм» киностудияси бош директори Владимир Карачевский, Қирғизистон Маданият, ахборот ва туризм вазирлиги ҳузуридаги Кинематография бошқармаси директори Муктали Бектеналиев, қирғиз кино танқидчиси, кино тарихчиси, телебошловчи Гулбара Толомушова, Эроннинг IRIB Media Trade дистрибьюторлик компанияси ижрочи директори Алиреза Шахрухи, «Роскино» раҳбари Евгения Маркова, «Витторио Страда» жамғармаси раҳбари Ольга Страда иштирок этишди.\n«Ҳар томонлама ажойиб тадбир ташкил этилгани учун Россия томони номидан миннатдорчилик билдирмоқчиман. Биз ҳаммамиз Ўзбекистон қанчалик тез ва жадал ривожланиб бораётганини ўз кўзимиз билан кўриб турибмиз, биз катта муваффақиятларга, шу жумладан биргаликда амалга оширилаётган лойиларнинг муваффақиятига ишонамиз. Бу тўлқинни кўтарганингиз ва атрофдагиларга Ўзбекистон қандай куч ва потенциалга эгалигини эслатганингиз учун ташаккур», - деди Роскино раҳбари Евгения Маркова.\nРежалар ҳақида гапирар экан, Евгения Маркова қуйдаги гапларни айтиб ўтди: «Россияга қайтганимиздан сўнг, биз дарҳол қўшма лойиҳаларни амалга ошириш, кино соҳасидаги кесишув нуқталарини топиш ҳақида ўйлай бошладик. Санкт-Петербургда Россия ва Ўзбекистон ўртасидаги ко-продукция бўйича йирик тадбир бўлиб ўтиши кутилмоқда».\n«Менинг юрагим Ўзбекистонда қолиб кетди, биз ҳали ҳам Тошкентда ўтказган кунларимиз ҳақидаги хотиралар билан яшаяпмиз. Беларусь делегацияси Тошкент халқаро кинофестивалига таклифнома учун самимий миннатдорчилик сўзларини етказишимни сўрашди. Тошкентда мен Минскда бўлиб ўтадиган «Листопад” кинофестивалида фойдаланиш мумкин бўлган жиҳатларни кўрдим. Кинофестивальда ўзбекистонлик меҳмонлар ва киноижодкорлар ҳам иштирок этишади. Шунингдек, биз ко-продукцион лойиҳаларни амалга ошириш ҳақида музокаралар олиб бораяпмиз, ватандошингиз Топиволдиев ҳақида фильм суратга олишни ва Беларусьда "Ўзбекистон кино кунлари» ва Ўзбекистонда «Беларусь кино кунлари»ни ўтказишни режалаштиряпмиз», - деди Карачевский.\nИталиянинг «Витторио Страда» жамғармаси раҳбари Олга Страда Тошкент халқаро кинофестивалини ҳақиқий илҳом манбаи деб атади.\n«Кинофестивальнинг кўлами ҳаммада ижобий таассурот қолдирди. Фурсатдан фойдаланиб, ушбу тадбир ташкилотчиларига ўз миннатдорчилигимни билдирмоқчиман. Италия билан ҳамкорликда кино маҳсулотларини яратиш бўйича бир нечта таклифлар келиб тушмоқда. Ўзбекистон - ҳар хил жанрдаги фильмлар учун ажойиб суратга олиш майдони сифатида хизмат қилиши мумкин, ўйлайманки, бу албатта хорижлик киноижодкорларни қизиқтиради», - деди Ольга Страда.\nТадбирнинг барча иштирокчилари навбатдаги «Ипак йўли дурдонаси» Тошкент халқаро кинофестивалини интизорлик билан кутаётганларини таъкидлаб ўтишди. Ўзбекистон Республикаси Бош вазирининг ўринбосари Азиз Абдуҳакимов барча иштирокчиларни келаси йилнинг кузида ўтказилиши режалаштирилган кинофестивалга таклиф этди.\nЭслатиб ўтамиз, «Ипак йўли дурдонаси» Тошкент халқаро кинофестивалида 300 дан ортиқ иштирокчи қатнашди, Ўзбекистон Республикаси бўйлаб 40 та локациядан фойдаланилди. Люк Бессон, Стивен Сигал, Жерар Депардье, Тимур Бекмамбетов, Павел Прилучний, Никита Михалков, Рандҳир Капур, Мелиса Асли Памук, Нури Билиге Сейлан, Роб Минкофф, Франко Неро, Валтер Афанасьев, Алексей Чадов каби машҳур юлдузлар фестиваль меҳмони бўлишди.\nТадбир сўнгида япон режиссёри Киёси Курасаванинг «Дунёнинг бир чеккаси» фильмининг премьераси бўлиб ўтди. Ушбу фильм ўзбек ва япон киноижодкорлари томнидан ҳамкорликда амалга оширилган илк лойиҳа ҳисобланади. Япониянинг Ўзбекистондаги элчиси Ёшинори Фужияму таъкидлаганидек, «кинокартина воқеалари Ўзбекистонда содир бўлади. Фильм Япониядан Ўзбекистонга келган ва бу ерда дўстлар топиб, мамлакатни севиб қолган қиз ҳақида ҳикоя қилади».


18:40 / 21.09.2020\nОАВга чиқиб кетган маълумотларга кўра, 2008 йилда «Barclays» банкида «Advantage Alliance» компанияси учун ҳисоб-рақами очилади. Бу ҳисоб-рақами орқали 2012-2016 йиллар оралиғида 60 миллион фунт миқдорида пул ўтказмалари амалга оширилади. Бу пулнинг аксар қисми Аркадий Ротенбергга санкция қўлланганидан сўнг транзакция қилинган. Жорий йил июль ойида АҚШ Сенати Ротенбергларни санкциялардан қочиш учун яширинча йўл билан санъат асарларини сотиб олганликда айблади. Бу савдоларда қатнашган компаниялардан бири эса айнан «Advantage Alliance» бўлган. Америкалик терговчилар бу - компания Ротенбергларга тегишли эканининг яққол исботи деган хулосага келишган.\nТергов жараёнида тайёрланган ҳисоботда айтилишича, аукцион савдоларидаги сирлилик ва анонимлик принциплари - пул ювишда қатнашаётганлар учун айни муддао бўлган шароит яратади.\nЮқорида келтирилган мисоллардаги FinCEN номи кўпчилик учун нотаниш бўлса ажаб эмас. Бу аббревиатура бўлиб, АҚШ молия вазирлиги қошидаги бўлинма номининг қисқартмаси ҳисобланади. Яъни, Financial Crimes Enforcement Network – Иқтисодий жиноятларга қарши курашиш тармоғи.\nРотенберглар оиласи яна Россиянинг энг бой сулоласига айланди\n17:26 / 27.04.2019\nПутиннинг дўсти 140 млрд рублга Волга бўйлаб кўприк қуради. Ундан фақат Қрим кўприги қимматроқ бўлган\n11:20 / 16.03.2018


Мамадали Маҳмуд (Еврил Тўрон): Чет эллик юртдошларимга матуб | ДУНЁ ЎЗБЕКЛАРИ | Mobile Version\n09/05/2016 Ismat Khushev Бош мақола\nЧЕТ ЭЛЛАРДАГИ ЮРТДОШЛАРИМГА\nҲар етук киши ҳам хато- камчиликлардан\nайро эмас. Фақат ёлғиз Тангри беайб.\nҲатто элчилар ҳам адашганлар. Мажбурий\nҳолларда , зарурат туғилган кезларда\nёлғон сўзлаганлар, ҳийла ишлатганлар.\nХиллери Клинтон хонимнинг ҳам янглишган\nонлари бўлган… Бироқ у телбасифат\nДоналд Трампга нисбатан ҳар томонлама\nустун. Ва ҳам оқил, босиқ. Унинг сўзлари\nсалмоқли ва эл дарди билан йўғрилган.\nКийинишида, омма олдида ўзини тутишида,\nхатти- ҳаракатларида ортиқча нарса\nсезилмайди. У давлат ишида тажрибали.\nХиллери хоним шу ва шунга ўхшаш\nфазилатлари билан анави –пул қанотида\nкўпираётган, ирқчи, тантиқ, айирмачи Доналд-\nдан кескин фарқ қилади. Биз Хиллери\nКлинтон хонимнинг АҚШ президенти бўлишини\nЎзбек, уйғур, қозоқ, татар, қирғиз,\nбошқирд, туркман ойдинларининг\nЖаҳонгир Муҳаммад “Озодлик” радиосида Доналд Трампни хурмача қилиқлари, тузсиз гаплари учун бир қайнови кам Владимир Жириновскийга ўхшатди. Мен ҳам шундоқ фикрдаман. Йўлдошларим ҳам.\nЖириновский этник еврей бўлса ҳам, Путиндек ашаддий шовинист. Ҳар сўзида ўрисни осмонга кўтаради, бошқа миллатларни ерга уради. Ўзи бўлса сиёсат бобида калтабин. Билим доираси тор. Ичи кир. Онасини йўлдан оздиргандек, у Ўрта Осиё, Болтиқ бўйи, Кавказ давлатларига осилади. Асоссиз . ичи қоралик билан. Уларнинг мустақилликларини кўролмайди. Аламдан куяди, ёнади, тутайди. СССРни тиклаш учун тамоғини йиртиб бўкиради. Бундоқ пайтларда унинг оғзи каламуш кавагидек очилади, нураётган занг тус тишлари нохуш ғижирлайди, теграга тупук сачратади.\nСаробга интилган киши ҳалок бўлади. 65 миллион одамнинг ёстиғини қуритган СССР қайта тикланмайди.\nТангри қонуни: ўлган тирилмайди.\nЎсиқ сочлари қўзғироқ қулоқларини бекитган, сўзлаганда оғзи ёқимсиз очилиб – юмилувчи, бўлар – бўлмасга лабларини қийшайтириб иршайувчи Трамп бачканалик, айирмачилик, йиртқичлик борасида Жириновскийдан ўзса-ўзади, қолишмайди. У ҳам Жириновский каби:\nТаажжубки , юртимиздаги ва хориждаги менинг ёрқин фикрли дўстларим ҳам шу фикрдалар. Фақат бундан Баҳодир Хон Туркистон айро. У “Озодлик”да ўз сўзини баён этган. Шу учун унга тўхташни лозим топмайман.\nТрамп “ Очун ойна”да : “Мен президент бўлган куним нолегал келгиндиларни битта қўймай АҚШ дан хайдайман!” деб лоф урди. Улар эса тақрибан 31 миллион киши. Демак, Доналд шунча одамни қон қақшатади. Шубҳасиз, бу- демократиянинг чўққиси ҳисобланмиш етакчи давлат – Америка сиёсатига қарши ҳаракат.\nДоналднинг аҳмоқона сафсатасига жавобан Американинг туб аҳолиси бўлмиш – қизил танлилар лидери уни омбирдек ўйиб олди: “Унда сен ҳам қўшмазор бўласан!”\nКеча менга ёзар Сафар Бекжон Трамп ва қизил танлилар лидери суратини юборди. Уни эътиборингизга ҳавола этаман. Расм остидаги ёзувга ҳам кўз ташлашни унутманг\nДоналд: “Нелегал иммигрантлар ўз уйларига қайтиб кетишлари шарт!”\nҚизил танлилар бошлиғи: “ Оҳ-ҳ!..” Жиддийми? Унда сен қачон кетасан?”\nТуг –томирли Америкалик бу ҳақ сўзи билан келгинди трампнинг орқасига қалампир тиқди. У талвасага тушди. Чунки Доналднинг ҳалол, ҳаромни билмайдиган, билишни ҳам истамайдиган бобоси Олмониядан АҚШга яланг оёқ келган. Бир амаллаб фоҳишахона очган. Шу иркит йўл билан бола- чақасини боққан. Пул жамғарган. Доналд шу ҳаром ичида туғилган. Бобоси ва отаси таянчида оёққа турган, бойиган, миллиардер бўлган. Бўлгану-у ҳаром нусқи:\nМен Доналд Трампнинг умр баёнини яқин йўлдошларимдан эшитганман. Жумладан: сиёсатшунос Икром Ёқубдан ҳам. У: “Америкадек буюк давлатда Трампдек кимсанинг оёқ остидан чиқиб қолиши – хосиятсиз ҳодиса” деди. Ўйлаб кўрсам, Икром Ёқуб ҳақ.\nЎзбекэл: “Оғзи қийшиқ бўлса ҳам бойнинг ўғли гапирсин” дейди. Доналд пул қанотида гапиришни истади. Бунинг учун унга буюк майдон керак. Трампнинг хаёли қочди. АҚШ га президент бўлиш ишқи билан ёнди. Орзуга айб йўқ. Бироқ ўтмас мия, телба феъл билан бунга эришиб бўладими?\nОдам ўзини билмаса қийин.\nҚандоқ йўл билан бўлса ҳам мақсадига эришиш учун:\nВаъдаси билан киришди.\nБу йўлда у уяту андишани ҳам йиғиштириб қўйди. Хиллери хонимга бузуқ хотинлардай шаллақилик қилиб, кир ағдараяпти. Ўзини эркак деб билган кишига шу ярашадими?\nДоналд Шарқдан ( Ассурия, Афғон, Ироқ, Ҳабаш юртларидан):\nХор – зорликдан безиб,\nХавф – хатар,\nЎлимдан қочиб келаётган ғарибларга тиш- тирноғи билан қарши. Айниқса мусулмонларни кўрарга кўзи, отарга ўқи йўқ. Қўлидан келса, у Аврўпа билан Америкага қочоқларнинг биттасини ҳам киритмас эди. Қўлидан келмайди. Дунёда адолатпарвар кучлар бор.\nОлам ойдинлари миллатчилик, ирқчилик, дин ажратишда Траампни ули (фундаменти) қон, ёлғон, туҳмат, зўравонлик устига қурилган ўрис давлати президенти – Путинга менгзайдилар. Мен бу фикрга қўшиламан. Кавказ, Украина, Сурияни қон қустирган, қустираётган, ўз ядравий қуроли билан мақтанароқ очунга қутқу солаётган шум сиёсатдон Путинни нодон Трамп қўллаяпти.\nЎз жонини, тожини сақлаш учун Сурияни кулга айлантиришга ўрисга изн берган, бир миллионга яқин кишининг бошига етган Башар Асадни Путин маъқуллаяпти. Айни шу Асад касофати туфайли сон – саноқсиз Сурия улуси ватангадо бўлаяпти. Таҳқирланаяпти. Касалликларга чалинаяпти. Асадни оқлаш:\nЙиртқичга қанот бағишлаш.\nПутинни тушуниш мумкин. Унинг шум калласида нафс балоси ғужғон ўйнаётир:\nДовдир Доналднинг хом қавоқ калласида –чи?\nБу ҳам ҳолва. Кремлнинг, аниғи Путиннинг даҳлсиз Украинадан Қримни тортиб олишини ёқлаяпти. Жаҳон қоралаётган бу фашистик босқинни маъқуллаш – демократияни:\nКремл томонидан қонга ботиралаётган Донбас ва Луганск фожеаларини энг авом одам ҳам, ҳатто маймун ҳам билади. Лекин Трамп? Тангри кўрсатмасин, бундоқ довдир АҚШ тахтига келса, тузатиб бўлмас хатога йўл қўйилади. Қиёмат – қойим қўпади…\nТили билан дили бошқа ўрис ҳукуматининг совунига Трамп кир ювмаган кўринади. Совунига кир ювса, ўзбек сўзи билан айтсам: “Онасини Учқўрғонда кўради”…\n“Дунё Украина билан бирга” деган мақоламда Путин ва ўрис оммавий ахборот воситаларининг “Қримни референдум билан:\nҚрим тарихий ватанига қайтди.\nҚрим руснинг ажралмас қисми,\nҚрим азалдан русники…” деган чўпчакларига қарши мен ўз сўзимни айтганман:\n“Россия” деб аталмиш юртнинг тақрибан 30 фоиз аҳолиси турк уруғларидир. Агар бу мамлакатда холис референдум ўтказилса, татар, бошқирд, чуваш, балқор, нўғай, қумиқ, қорачой, олтой, ёқут, эвенк, тува, хокас, бурят, мордван, мари, қолмиқ каби қондошларимиз ўрисдан ажралиб чиқади. Ўриснинг қонга қотиқ, занглаган кишанлари умоқланади . Шунда Кавказ эллари ҳам озодликка чиқади.\n“Қрим тарихий ватанига қайтдан” эмиш. Бу мутлоқ:\nҚрим ери тарихан – Турк ери.\nҚрим улуси – турк улуси.\nНа фақат Қрим, ҳозирги Россия ўрнида ҳам қадимда турк уруғлари – Хун, Қипчоқ, бўжаноқ, авар, булғор, ҳазар, буржон, можор, скиф, уғур, сармат, сорий…лар яшаганлар. Бу – жаҳон тарихларида аниқ, тиниқ битилган. Энг эски ўрис муаррихлари (Нестур. Карамзин. Соловёвнинг ўзлари ҳам слав (иславян) нинг илк келиб чиқиши ва ҳозирги “Ўрисия”га тарқалиши кечмишини ёзишган. 1907 йилда буюк татар олими Ҳасан Ато Абуши (Уфоқ-Уфада яшаган)нинг “Турк қавмлари тарихи” китоби нашрдан чиқди. Бунда ҳам туркнинг қадим ерларидан бири – ҳозир “Россия” деб аталаётган мамлакатга славнинг келиб қолиши тарихи битилган. Фикримнинг исботи учун (татар лаҳжасида ёзилган, у замонда буни бутун турк эллари баробанр тушинган) ундан узандилар келтираман:\n“Милоддан сўнг, бешинчи аср охирларинда (495 сана) шимол тарафлариндин торих тётрусина (коромзин таъбиринча) Ислован қавми чиқдилар. Ислованлар аввалда шимолда. Висла наҳри теграсинда, ҳозирги Офстриё ичинда Голитса саҳросина келдилар. Солофйуф: “Ҳеч шубҳасиз ислованлар хунларга дон (хирож) тўламишдирлар. Наток, сўнгра ҳазарларга тўладилар” дейди. Энг аввалги муаррихлар ислованларни ушбу ўринда топдилар. Сўнгра ислованлар Дуной бўйларина қияга (Ҳозирги Румониё) қадар сочилдилар…”\n(Туркий қавмлар тарихи, Ҳ.А. Абуши. Тошкент, Чўлпон нашрёти 1993, 124б.)\nБу ҳақиқат Мовриний, Прукуний (Абуши аташича) каби юнон муаррихлари асарларида ҳам қайд этилган. Рум қайсари Йўстинён (527 йил) китобида ҳам. Улар славларни кўп қоралаб ёзганлар. Ҳатто рус бош муаррихи Нестур ҳам:\n“Ўрмонларда ваҳший ҳайвон каби маъишат этдилар. Бири бирини ўлтирдилар. Борча қабоҳатни ошодилар. Ўғиллари отолари ва келинлари ҳоқинда ҳақорат сўзладилар, никоҳ бўлмади, икки – учтадан хотун тутор эдилар”.\n(“Туркий қавмлар тарихи”, Ҳ.А. Абуши, Тошкент, Чўлпон\nНашриёти, 1993, 127бет)\nМана. Ҳасан Ато Абушидан яна ёрқин бир олинти:\n“Исловонлар ҳозирги Русияга бизнинг булғоримиз Дуной ёқаларина йерлашдикидин сўнг келдилар. Келувчилар Ғолетсия саҳроларинда. Дуной бўйларинда “Шарқ ислованлари отолмиш” оқ арб, харвот, харутонлар эди. Ислованларнинг ҳозирги Русия Ўзий суви (Днепр) бўйларина кўчувларини русларнинг бош муаррихи Нестур бу ила баён этадур:\n“Исловонлар аввалда Дуной теграларинда эдилар. Онда бир тарафдан Поннуниядин влохийлар (турк, араблар уни “Уфлок” атамиш) тарафдин торлиққа тушурилдиқлариндин ислованлар шимол – шарқга кўчишга мажбур ўлдилар. Бир кесоки Пулашга ва бир кесоки эса ҳозирги Русияга келдилар”.\nКўчув кайфияти бу ила ўлмиш.\nИслованларнинг баъзилари ҳозирги Киеф ғубернаси теграсина Ўзий суви (Днепр)га келдилар. Йерлашмиш ўлан ўринлари соф саҳро ўлдиғиндин “Пўлоний” отолдилар. Баъзилари ҳозирги Вуленский Ғуберноға, ўрмонлар орасина кирдилар, “Деревлоний” отолдилар. Баъзилари Двиноға қуётурғон Пулут наҳри бўйина йерлашдилар, “Пулучоний” отолдилар. Баъзилари Сужо наҳри (Муғилефский ғубернода) бўйина ўлтирдилар, “Родимичи” отолдилар. Баъзилари Висла наҳрина қуётурғон Буғо наҳрина ўлтирдилар, “Бужоний”, “Дулибий” отолдилар. Баъзилари Десна, Семий, Сули наҳрлари бўйина йерлашдилар ( Днепрга қўядилар). Ҳозирги Черниғифский, полтовский ғуберналарда, “Североний” отолдилар. Припити ва ғарбий Двино наҳрлари орасина, минский ва Витебский губерноларда йердашдиклари “Дрефучий” отолдилар. Днепр. Двино, Вулғо бошлари орасинда Витебский, Пекувский, Твероский, Исмулинский ғубернодағилари “Кривичий” отолдилар. Днестр бўйларинда, Муғулевский, Пудулский ғубернолардағилари “Лутичий”, “Теверский” отолдилар. Илмин кўли ёғосиндағилари, Новғуруд ғуберносинда, айланасидаги ислован ўлмаган халқлардан имтиёз учун нафси “Ислован отолдилар”.\n(“Туркий қавмлар тарихи китоби”, 127 бет).\nТуркилар тупроғига ўрнашиб олган славлар, ҳусусан ўрислар (пўлоқлар, лаҳлар ҳам дейишади) узун-узун йиллар силсилаларида кучга айланишди. Ўзга қон ҳисобига кўпайишди. Ҳамон шундоқ.\n“Ислов ёки Ислован шўъбаси – бурунғи пруслар, пўлоқлар (лаҳлар), литвонлар, чехлар, сербиялар, чурноғуристлар (қоратоғлилар), хорватлар (аслан турки сорматлар славянлашган), исловаклар, исловунлар, молоруслар, белийруслар, Дунай булғорийлари ҳам великийруслар бу шўъбадин санолмишлардир. Лекин бу сўнгғи иккисина “ислован” демандин ортиғроқ (ислованлашмиш қавмлар демак тўғрироқ чиқар. Чунки, Дунай булғорийлари қавми Турония ва турк шўъбаси ўлан Комо булғорийлари ила бир уруғ қавмлар эди. Озоқ ва қора денгиз теграсиндин кўчиб келуб, Днестр (Турла) ва Дунай (Туна) наҳрлари теграсинда тирикчилик қилмишлар эди. Сўнгра, 679 санъаи Милодияда “Мизия” (шу кунда Булғария) исминда ислованлар тириклик этмакда ўлан йерин суғишиб олуб, онда қувватли Булғор ҳукумати таъсис қилдилар. Лекин қавм ва ғолиб ўба турубда, ўз тилларини ва урф – одатларини соқлай олмай, қўл остлариндағи ислован қавмининг тил ва урф – одатларини олуб, исловонлашдилар. Бу кун “великий рус” отолмоқда ўланлари аввалда ҳам ғут ва исловон ва чуд уруғи қавмларидин ҳосил ўлмиш эди (Соловьев ёздиғи). Сўнглар великорус қавмина немис, фин ва ғайр қавмлар, хусусан, турк ва татар, мўғул қавмлари кўп қотушуб Исловонлашмишлардир. (Яхуд ва рум, франсузлардин ҳам қўшилмишлар оз эмасдир. Аммо энг кўп қўшилғони шул – ўқ қавмина мансуб (фин)лар ила турк – татар, манғул қавмларидир. Шунинг учун Шамсиддин Сомий: “руслардағи татар, фин ва Сибир қавми Турониянинг ислованлашмишлариндин бошқа шай эмасдир” демишдир. (“Қомус ул олам”) Баҳарҳолда великирус қавми қонина кўп миқдорда турк қавми қони ҳам қотилмишдир). Фақат фамилия суратинда кўбисинда бу кунга қадар турки исмлар ва турки хотиралари соқланмоқдадир”.\n(“Турк қавмлари тарихи”, 128 бет).\nЎрисга жангари Варяг қони ҳам кўп қотилган. Кўп юзйилликлар рус князлари шу варяглардан эди.\nМен узундан – узун бу далилларни (гарчи мавзуга унча ёпишмаса ҳам) бежиз келтирмадим. Москва Қримни Қуршов ва зўрлик билан олганидан тонаяпти. Донбас билан Луганскийни (Украинадан ажратиш учун) қуроллантираётганини инкор этаяпти. Очун билиб турган чинни Кремл тан олмаётгани учун, билъакс айбни Украинага ағдариётгани учун мен бу тарихий ҳужжатни келтирдим. Бу билан Трампни хато йўлдан қайтаришни истадим. Бу билан демократияда беназир АҚШ шаънини сақлашини истадим.\nРоссия ер юзининг тўққиздан бир қисмини эгаллаб турибди. Босиб олиш ҳисобига. Бу чексиз ҳудуднинг 80 фоизи, яъни Қозон, Ўрол, Олтой, Сибирдан то Аляскагача бўлган ерлар азал – абаддан Турон тупроғи ҳисобланади.\nТрамп қуёшдек ҳақ бу кечмишни билмайди. Билса, Чеченистон, Гуржистон Украинани қонга ботирган, ботираётган, Эрк, озодликка интилаётган элларни бўғовлаб турган Кремл ва Путин тарафида турмас эди. Менимча, ўқимишли киши зўравон йўлини тутмайди, хотин кишига қилич кўтармайди, узоқни кўзлаб иш юритади. Пул ҳирси ёмон.\nМияни шол қилиб қўяди.\nИсмат Хушев сайтида Хиллери хоним ўз сўзини тўсмага ўрамай айтди: “Клинтон назвала Путина Крестним отцом радикального национализма”.\n(“Дунё ўзбеклари”, 16.08.2016).\nАзиз юртдошлар, Сизлар менинг бу мактубимсиз ҳам ким қандоқлигини яхши биласиз. Фикримча, Хиллери хоним АҚШ президенти бўлишга (Трампга нисбатан) кўпроқ лойиқ. Менинг дўстларим ҳам шуни айтадилар. Сизлардан ўтинчим шуки, Клинтон хоним номзодини қўлларингиздан келганча қувватласаларингиз. Келажакда унинг Ўрта Осиё давлатларига самарали фойдаси тегади. Мен бунга ишонаман. Кичик мисол. Хиллери хоним кўпгина сиёсий, диний тутқинларни озодликка чиқарган инсон. Жумладан, мени ҳам.\nҚадрли юртдошлар, руҳий қўллаш, тарғиб қилиш замирида ҳам буюк ҳикмат, буюк куч бор\nЭзгу тилаклар билан\nЭл бошига иш тушганда – Ислом Ҳамро: Яна кимўзар бошландими? – ЎзА\nБош муҳаррир И.Хушевга: Босар тусарингизни билмай қолдингиз? Буҳрон олдидамиз!


Туркманистон президенти ШҲТда иштирок этиш учун Тошкентга ташриф буюрди » Ўзбекистон янгиликлари – Zamin.uz\n22:06 Тил  Ўзбекча\n23-06-2016 | 12:25\nZAMIN.UZ / Узбекистон / 23 Июн 2016 года964\nШанхай ҳамкорлик ташкилоти Давлат раҳбарлари кенгашининг Тошкентда ўтадиган навбатдаги мажлисига меҳмон сифатида таклиф этилган Туркманистон Президенти Гурбангули Бердимуҳамедов 23 июнь куни Ўзбекистонга ташриф буюрди. Бу ҳақда “Кун” нашри хабар бермоқда. Тошкент халқаро аэропортида олий мартабали меҳмонни Ўзбекистон Республикаси Бош вазири Шавкат Мирзиёев кутиб олди. ШҲТ саммити Ўзбекистон Республикаси Президенти раислигида ўтади. Унда ШҲТ фаолиятини меъёрий-ҳуқуқий жиҳатдан мустаҳкамлаш, ташкилотга аъзо давлатлар ўртасида сиёсий, иқтисодий, маданий-гуманитар ҳамкорлик, минтақавий хавфсизлик билан боғлиқ ва томонларни қизиқтирган бошқа масалаларни муҳокама қилиш режалаштирилган.\nЎқишни тавсия қиламиз Тожикистон президенти ШҲТда иштирок этиш учун Тошкентга ташриф буюрди\n12:17 / 23-06-2016\n23 май куни Сергей Лавров Тошкентга ташриф буюради\n22:55 / 22-05-2016


Спорт — Latifa.uz\nСпорт ҳақида латифалар\nИккита спорт шинавандаси суҳбатлашмоқда:\n— Мак Грегор Хабибни тепганини кўрдингми?\n— Ҳа. У Хабибни тепиб, пастга тушириб юбормоқчи эди.\n— Нега тушириб юборади? Ахир жанг тепада бўлаётган эди-ку!?\n— Пастда Мак Грегорни мухлислари Хабибни кутиб туришган эди-да…\n— Нега сизлар машқ қилмаяпсизлар?\nБоксчиларимиз жавоб беришибди:\n— Бизлар рингга чиқганда машқ қиламиз...\nЎзбекистон - Сурия ўйинидан сўнг championat.asia сайтидан энг қизиқарли изоҳлар тўплами:\n1. “Чўпон” ўзгарди! Лекин қўйлар ўша-ўша!\n2. Куперни кимдир алдаб, “Шу ўйинчилар - энг зўрлари! дейишган шекилли!?\n3. Янги автобус, янги форма, янги мураббий ва эски ўйин!\n4. Купер таржимонидан “Энг тез қайси транспортда Ўзбекистондан чиқиб кетсам бўлади?” деб сўради...\n5. Аргентиналик мутахассис қўл остида футболчиларимиз ўзгариб кетган бўлса, танимай қолсак-а, деб ҳавотирланаётган эдик. Йўқ, ҳайрият ҳаммаси ўша-ўша, ўзимизникилар. Дарров танидик!\n6. Матбуот анжумани: Купер таржимонидан яна бир бор сўради “Ким менга тез бориб, биринчи рейсга чипта олиб келиб бера оларкин?!”\n7. Эй биродарлар, ахир Купер айтди-ку, “Эртага мўжиза кутманглар” деб! Футболчиларимизга фарқи йўқ, уларга ким мураббийлик қилишини...\n8. Футболчиларимиз Куперни кўришди. “Бир кичкина, оқсоч бобойча экан” дейишди.\nЎзбекистонда жуда-ям зўр футбол жамоасини тузиш учун, ўзимизнинг энг яхши уйинчиларимиздан 3 тасини оламиз. Уччаласини ҳам заҳирага ўтказиб қўйиб, бразилиялик 11та футболчини сотиб олиб, юртимиз номидан майдонга туширамиз.\n2 та футбол ишқибози суҳбатлашмоқда:\n— Биласанми, мени кучугим командам ютқазиб қўйса, салто отади.\n— Йўғ-е?! Қайси томонга?\n— Бу, қайси оёқда тепишимга боғлиқ...\nАдаси ўғлига дебди:\n— Бўш вақтингни доим компьютер олдида ўтказасан. Сени ёшингда мен ҳовлида футбол ўйнар эдим.\n— Дада, сизни ҳовлингиз машиналар билан банд бўлмаган-да!\n#Эркаклар #Спорт #Оила #Компютер\nМураббийидан жаҳон биринчилигида қатнашиш хабарини олган ёш гимнастикачи қиз вокзалга келибди. Поезд келгунича ҳали 30 дақиқа вақт борлигидан унумли фойдаланишга қарор қилган қиз кутиш майдончасида машқларни такрорлай бошлабди. Кўп ўтмай, бир қари онахон қизнинг олдига аста келиб:\n— Онанг айлансин жон қизим, жуда-ям қийналиб кетдинг. Юрақол, хожатхона қаердалигини кўрсатаман..., – дермиш.\n#Аёллар #Қариялар #Спорт\nИккита футбол ишқибозлари суҳбат қурмоқда:\n— Бу ўйинчи ҳақида фикрингиз қанақа?\n— Бу ўйинчи менга Алишер Узоқовни эслатмоқда!\n— Ахир у футболчи эмас-ку?\n— Шунинг учун ҳам уни эслатади-да...\nФутбол ҳаками кечаси хотинини эркалаётса.\n— Чарчадим ухлайман, - деса\nҲакам шартта сариқ карточка кўрсатибди.\n— Симуляция учун, - дебди.\nБир бирига тескари қараб ётишибди. Орадан ярим соат ўтгач, хотини эрига қизил карточка кўрсатиб турармиш.\n— Қўл билан ўйнаганиз учун.\n#Эр-хотин #Аёллар #Эркаклар #Спорт #Оила


ЎЗБЕКИСТОН РЕСПУБЛИКАСИ ОЛИЙ СУДИФАРҒОНАДА ЎҚИТУВЧИ 25 ЙИЛДАН СЎНГ ОҚЛАНДИ, ПРОКУРОР ЭСА УНДАН КЕЧИРИМ СЎРАДИ from\nАдолат барибир қарор топади. Чунки мамлакатимизда инсон ҳуқуқ ва манфаатларини ҳимоя қилиш, қонун устуворлигини таъминлаш йўлида жиддий саъй-ҳаракатлар киришилди. Айниқса, кейинги пайтда судларда ҳам оқлов ҳукмлари сони кескин ошди. Жиноят ишлари бўйича Фарғона вилоят суди кассация судлов ҳайъати томонидан Бағдод туман судининг 1994 йил 20 декабрда Турсунхўжа Абдураҳмоновга нисбатан чиқарган айблов ҳукми бекор қилинди.\nСуднинг ҳукмига кўра, Т. Абдураҳмонов бир дона қирқма ов милтиғини ётоқхонасидаги ёстиқ остида ва 41 грамм кўкнор бошоқларини меҳмонхонасидаги дераза токчасида қонунга хилоф равишда сақлаганликда айбланган ва 2 йил муддатга озодликдан маҳрум қилиниб, меҳнатга мажбуран жалб қилинган эди. Вилоят суди мазкур жиноят ишини кўриб чиқиб, уни жиноят содир этмаган деб топди ва уни Ўзбекистон Республикаси Жиноят процессуал кодексининг 83-моддасига асосан реабилитация қилди, яъни оқлади.\nСудда аниқланишича, ўқитувчилар иш ҳақини ошириш ҳақида Президентга мурожаат қилишгани учун мактабнинг илмий мудири Т. Абдураҳмонов ўша вақтдаги вилоят ички ишлар бошқармаси бошлиғи томонидан уюштирилган бўҳтон қурбони бўлган.\n– Фаолиятим давомида кўплаб оқлов ҳукмлари чиқарилган, лекин буниси бошқача бўлди, – дейди жиноят ишлари бўйича Фарғона вилоят судининг судьяси Раҳматжон Арапов. – Жараён давомида давлат айбловини қувватловчи прокурор Т. Абдураҳмоновга нисбатан оқлов ҳукми чиқариш лозимлигини айтди. Ундан ўша вақтда йўл қўйилган хатолик учун узр сўради, судлов ҳайъати оқлов ҳукми чиқарди, 70 ёшни қоралаётган нуроний отанинг кўзларидан эса севинч ва шукур ёшлари оқди. Айрим шахслар каби асоссиз судлангани учун гина сақламасдан Ўзбекистонимиз равнақи йўлида фидокорона меҳнат қилган, мураббийлик фаолияти давомида Ватанни севиш, шижоат, ҳалоллик, илмга интилиш каби туйғуларни минглаб ёшлар қалбига сингдира олган ва фарзандларини ҳам жамиятнинг илғор вакиллари сифатида улғайтира олган Турсунхўжа ота Абдураҳмоновдан ҳар қанча ўрнак олса арзийди.\nOne thought on “ФАРҒОНАДА ЎҚИТУВЧИ 25 ЙИЛДАН СЎНГ ОҚЛАНДИ, ПРОКУРОР ЭСА УНДАН КЕЧИРИМ СЎРАДИ”\nAgarda tuxmat uyushtirgan viloyat IIB ni boshlig’iga chora ko’rilganda edi adolat to’laqonli qaror topgan bo’lae edi deb o’ylayman yana bilmadim xurmatli sudiyalar


Ўзбекистон. Самарқандга йўл. | Bulungur.uz\nЎзбекистон. Самарқандга йўл.\nЎзбекистоннинг маданий ва табиий мероси жаҳонга машҳур нашриётчи Яффа Aссулин ва фотограф Лазиз Хамани китобида.\n“Ўзбекистон. Самарқандга йўл” китоби Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси ва “Assouline Publishing” (Франция) нашриётининг ҳамкорликдаги лойиҳаси ҳисобланади.\nМазкур китоб 2021 йил 21 октябрдан 2022 йил 7 февралгача Лувр музейида “Ипак йўлидаги цивилизация ва маданиятлар” ишчи номи билан ўтказиладиган кўргазмага ҳамоҳангдир. Китоб муаллифлари – ношир Яффа Aссулин ва дунёга машҳур фотосуратчи Лазиз Хамани.\nЛуврдаги кўргазма экспозицияси кетма-кетлик асосида яратилади – музейга ташриф буюрувчилар Ўзбекистоннинг турли ҳудудлари ва тарихий даврларидаги маданиятини кўриш имкониятига эга бўладилар. Фотосуратчи Лазиз Ҳамани 50 кундан ортиқ вақт давомида Ўзбекистонда суратга олиш ишларини олиб борди ва мазкур китобда мамлакатимизнинг маданий ва табиий меросини намойиш этиш учун кўргазма концепциясига амал қилди. Китоб жорий йилнинг март ойида нашриётнинг жаҳондаги 20 та мамлакатидаги дўконларида пайдо бўлади, шунингдек, Лондондаги “Maison Assouline” китоб дўконида китобнинг тақдимот маросими бўлиб ўтади. Мазкур китобнинг Тошкентдаги тақдимоти жорий йилнинг апрель ойида Яффа Aссулин ва Лазиз Ҳамани иштирокида ўтказилиши режалаштирилган.\n“Ўзбекистон – тасаввурлар ҳақиқатга тўғри келадиган сайёрамизнинг камсонли жойларидан бири. Мамлакат ўзининг беқиёс манзаралари ва унутилмас анъаналарига бой. Олтин саройлар ва ажиб ёдгорликлар билан безатилган минтақанинг меъморий ландшафти шу қадар тафсилотларга бойки, баъзида бу иншоотлар осмонда ўз аксини топгандай гўё”- дея китобнинг кириш сўзида маълумот берилади.